
AVvi 


NA HUIANDA 


3 MINISTER PRESIDENTENAN 

CIA PA TRAHA HUNTO 




E 3 Minister Presidentenan di pais Hulanda, Aruba y Antiyas 
a topa cu otro den un reunion priva na “Het Torentje” na Bin- 
nenhof na Hulanda. Durante e encuentro aki, e 3 prome man- 
datarionan di e paisnan cu ta forma Reino Hulandes a hana un 
bon oportunidad pa den forma habri y sincero, papia cu otro 
riba e temanan cu tanto ta mara nos na otro den Reino. 


MINISTER MICHELLE WINKLAAR A SENDE E LUSNAN DEN CURA Dl MISA Dl NOORD 



Gobierno di Aruba a inicia un projecto i 
di sendemento di lus di Kerstboom na 
Noord y na mes momento Tanki Leen- 
dert. E siman aki ta sigui cu otro bari- jr 
onan te ora tur bario tin nan propio 
Kerstboom cu lus sendi.“E ambiente di 
Pasco ta simbolisa pas y trankilidad, 
di fe y speransa, di union y di amor 
pa e ser humano y nos dushi Aruba. / 
Esaki ta e ingredientenan di e men- 
sahe cu nos Gobierno kier pasa 
pa boso” asina Minister Michelle %■ ^ 

Winklaar a duna di conoce na 
momento di sende e lusnan di 
e kerstboom situa den cura di ^ 
misa di Noord. Despues di e . 

bnunita palabranan aki Minis¬ 
ter Michelle Winklaar a sende . 

e lusnan di pasco y a desea ø* 
tur presente for di awor i 

caba, felis dianan di fiesta y ‘ IK 

un ana 2010 yena cu amor, ■ 
dichay prosperidad. 




Are you ready for 
your big surprise 



Hmmm? 


PALM BEACH 

PLftZft 





















2 I Local 


Diamars 15 di December 2009 I AWEMainta.com 


Durante reunion den “Het Torentje” na Hulanda 

E 3 Minister Presidentenan cla pa traha hunto pa 
logra metanan comun den Reino Hulandes 



E 3 Minister Presidentenan di 
pais Hulanda, Aruba y Antiyas 
a topa cu otro den un reunion 
priva na “Het Torentje” na Bin- 
nenhof na Hulanda. Durante e 
encuentro aki, e 3 prome man- 
datarionan di e paisnan cu ta 
forma Reino Hulandes a hana 
un bon oportunidad pa den 
forma habri y sincero, papia cu 
otro riba e temanan cu tanto ta 
mara nos na otro den Reino. 
Prome Minister di Aruba, mr. 
Mike Eman a duna di conoce 
despues di e encuentro aki cu e 
ta masha contento di por a hana 
a oportunidad historico aki. El 
a conta cu tabata despues di e 
ultimo reunion na Hulanda cu 
a sinti e necesidad pa topa otro 
atrobe, pero den un setting mas 
informal. Durante e encuen¬ 
tro a delina con lo sigui traha 
despues cu Antiyas desolve, dia 
10 di october 2010 (10-10-10). 
Manera ta conoci, dia 10 di 
october 2010 Antiyas lo cambia 
di constelacion y nos lo conoce 
pais Corsow, pais St. Maarten y 
e islanan BES cu a hana un sta¬ 
tus special den Reino Hulandes. 
Pero Prome Minister di Hulan¬ 
da, mr. Jan Peter Balkenende 
tin un interes special pa haci 
tur esfuerso pa logra mas union 
entre e partnernan den Reino 
Hulandes. Mr. Mike Eman di 
Aruba a bisa den e reunion aki 
cu mester crea plataforma pa 
un mihor desaroyo den Reino 
Hulandes. P.e. dor di sinta na 
mesa y cuminsa enfoca mas 
riba kico t’e puntonan comun 
y kico t’e metanan comun cu e 
partnernan den Reino Hulan¬ 
des kier bay realisa. 

E prome mandatario di Aruba 
ta referi tambe na paisnan den 
Union Europeo cu na momento 
nan bin hunto y nan obhetivo 
ta pa traha pa alcansa mihor 
calidad di bida pa ciudada- 
nonan di nan pais, ta desaroya 
instrumentonan a base di cual 
nan por yuda otro pa alcansa e 
mihor calidad di bida y e stan- 
dardnan mas halto di desaroyo. 


Tambe nan ta crea plataforma a 
base di cual cada tanto ana nan 
ta bin hunto p’asina nan por 
midi e progreso di e compro- 
miso cu nan a haci y pa logra 
un mihor desaroyo pa nan pais 
y nan pueblonan. 

T’e sentimiento aki, durante 
ananan den oposicion, partido 
AVP a articula den Parlamento 
di Aruba, den tur e reunionnan 
Tri-Partidario cu Parlamento- 
nan di Antiyas y di Hulanda 
den cual AVP a participa, a 
entrega hopi nota cu e enfoke 
awe y awor cu nan ta Gobierno 
ta tuma e mesun notanan aki 
como e guia riba e meta cu 
kier logra hunto den Reino 
Hulandes. Durante e reunion 
aki e 3 Minister Presidentenan 
a hana oportunidad awor pa 
cuminsa pone e enfoke di union 
aki den nan lina di pensamento 
p’asina cu termina cu e pro- 
cesonan estatal, cu mesora 
por cuminsa tambe un proceso 
nobo caminda cu e enfoke lo 
ta kico kier logra hunto, traha 
un agenda pa Reino Hulandes, 


crea e instrumentonan, crea e 
plataformanan cu ta bay haci 
posibel cu hunto lo por cana e 
caminda aki cu exito. 

Prome Minister di Aruba, Mike 
Eman a bisa di ta masha conten¬ 
to cu e sentimiento di union y di 
traha hunto pa logra metanan 
comun ta biba tambe serca e 
dos otro Minister President¬ 
enan di Antiyas y Hulanda. Y 
cu a cementa e union aki na 
Hulanda pa sigura e union den 
e lunanan nos dilanti despues 
cu termina cu e procesonan di 
cambionan estatal tumando 
lugar aworaki. 

Reino Hulandes ta duna nos 
un sin fin di posibilidad sin e 
partnernan traha hunto den 
un forma constructivo. Mester 
pensa riba p.e. relacionnan ex- 
terior, nacionalidad cu ta duna 
nos asina hopi oportunidad, 
stabilidad legal cu nos tin den 
cuadro di Reino Hulandes, de- 
fensa di nos integridad teritorial 
cu nos participacion den Reino 
Hulandes garantisa pa NATO 
y asina lo por sigui menciona 
hopi otro factor di stabilidad, 


oportunidad y progreso mas 
cu nos tin djis pa ta forma parti 
di Reino. 

Prome Minister di Antiyas, 
sra. Emily de Jong-Elhage ta- 
batin palabranan di gradici- 
mento na Prome Minister di 
Aruba mr. Mike Eman pa su 
inciativa p’e reunion aki entre 
e tres cabesnan di Gobierno 
di Hulanda, Antiyas y Aruba. 
E mandatario Antiyano a re- 
corda cu despues di 10-10-10 
e sistema lo cambia pasobra e 
ora e 3 Premiernan lo bira 4 
ora cu Corsow y St. Maarten lo 


tin nan propio Gobierno inde- 
pendiente. Prome Minister de 
Jong-Elhage a splica cu ta mas 
cu un ora largo nan tres a sinta 
discuti abiertamente riba kico 
nan lo bay haci despues di e 
cambionan di sturctura estatal. 
Pero por lo menos e ambiente 
den Reino Hulandes awor ta 
positivo y tur tres partner ta cla 
pa cuminsa un trayecto nobo 
di cooperacion, traha hunto 
y logra metanan grandi pa e 
pueblonan di e respectivo pais¬ 
nan cu hunto ta forma Reino 
Hulandes. 

Polemica ta sigui riba sentencia di huez di solamente 2 
ana pa senora cu a dal un peaton mata 

Mr. Chris Lejuez ta bisa cu huez a acepta ponencia di defensa cu e no tabata premedita 


ABOGADO Chris Lejuez aco- 
menta riba e caso di un senora 
bou influencia di alcohol cu a 
dal un peaton cu su auto mata 
caminda fiscal a pidi 9 ana di 
prison y huez di su banda a 
dune solamente 2 ana, y cual a 
causa masha comentario nega¬ 
tivo den comunidad. 

El a bisa cu e senora despues 
cu el a sali cu su casa y a bebe 
basta drinks na Playa y despues 
na Savaneta. Ora nan a bin 
abou su casa a haya cu e ta core 
mucho duro y cu e tin miedo pa 
su bida. El a baha for di auto na 
altura di aeropuerto y a cana 
bay aeropuerto pa busca un 
taxi. El a coy e taxi pa bay cas. 
Ora e ta bayendo cas el a ripara 
cu polis ta cerando e caminda 
pariba di aeropuerto. 

Ora el a yega cas el a ripara cu 
e auto tabata gedal y cu tabatin 
sanger. El a yama polis y a bin 


resulta cu su senora aparente- 
mente a dal un hende banda 
di caminda, banda di entrada 
di Wayca Residence pariba y e 
persona ey a fayece. 

Acusacion di Ministerio Pub- 
lico tabata cu e senora aki 
concientemente y cu premedi- 
tacion a trata di kita bida di su 
casa y pa equibocacion el a dal 
mata un otro persona cu segun 
Ministerio Publico ta parse su 
casa y despues bay su cas pone 
auto den garashi bay drumi. 
Defensa di su banda a bisa cu 
e circunstancianan di e caso, 
particularmente ora mira kico 
a sosode despues cu el a baha 
su casa, dus cu e no a keda para 
unda el a bahe cu ta e caminda 
band’i panort di aeropuerto y 
a busca un taxi. Huez a acepta 
practicamente tur e ponenci- 
anan di defensa cu ta mustra 
cu e senora no a bay bek na e 


lugar unda su casa tabata, cu ta 
imposibel cu e por a pensa cu su 
casa tabata te banda di Wayca 
Residence caba den e par di 
minuutnan ey, cu ademas su 
casa nunca a bisa e personanan 
cu el a topa na aeropuerto cu su 
casa kier a pasa auto riba dje 
muy probablemente, y esaki a 
wordo bisa den un testimonio. 
E casa tabata terne pa su bida 
pasobra e senora tabata core 
auto mucho duro y p’esey el a 
baha for di auto. 

E senora mes no tin conoce- 
mento di loke a pasa, e no ta 
corda mes cu el a baha su casa 
for di auto, e no ta corda cu e 
accidente a pasa y e no ta corda 
con el a yega cas. 

Segun mr. Lejuez, unda cu 
Ministerio Publico a bisa cu 
nan ta haya cu e senora tabata 
core auto bon bon, pasobra 
banda di caminda no tabatin un 


spoorstrip di e auto, a resulta cu 
un poco ma despues un polis a 
mira e senora bayendo su cas 
ta sling riba caminda y for di 
esaki huez a deduci tambe cu e 
senora aparentemente tabata 
bebi y burachi tras di stuur ora 
cu el a bay su cas. Cu no tabatin 
motibo pa pensa cu e senora 
tabata conciente y sa bon kico 
e ta haci. 

Finalmente huez a yega na e 
conclusion cu e ta haya cu no 
ta proba cu e senora conciente¬ 
mente of cu premeditacion a 
purba mata su casa. El a declara 
e senora liber di e acusacion 
ey. Sin embargo e ta haya cu e 
senora tin culpa di e accidente 
cu a sosode pasobra e senora a 
yega di haya black out despues 
di bebe alcohol den pasado y 
el a haya tambe cu e senora 
mester a realiza cu e no mester 
a core auto. 


Huez a haye culpabel di a causa 
un accidente dor di su culpa y 
a sentenci’e. Exigencia di fiscal 
tabata 9 ana di prison y huez a 
dicta un setencia di 24 luna. 
Mr. Chris Lejuez ta bisa cu su 
cliente ta sumamente contento, 
cu e ta satisfecho cu e sentencia 
pasobra el a bin ta bisa semper 
cu e no tin motibo pa busca kita 
bida di su casa. 

En todo caso, e discusion ta 
keda fuerte den pueblo di con 
un persona cu a kita bida di un 
inocente, cu of sin premedi¬ 
tacion of intencionalmente ta 
haya un castigo di solamente 2 
ana di prison. A yega momento 
pa evalua nos leynan, pasobra 
un persona cu ta core burachi 
y ta kita bida di un otro ta mes 
culpabel cu esun cu a haci’e cu 
premeditacion, ya cu na ningun 
momento e mester a sinta tras 
di stuur. 


■ 


Hoben cu a bebe insecticida na 
un cas na Calabas a fayece 
na hospital 



DIALUNA mainta a drenta informacion cu na un cas na Calabas 
un persona a bebe insecticida. Mesora a dirigi polis y ambulance 
n’e sitio. Na yegada di ambulance n’e adres, mesora a atende e 
victima y a ripara cu su situacion ta hopi delicado y a transporte 
cu urgencia pa hospital. 

Na su yegada na hospital nos a compronde cu el a bin fayece. 
Kico a pasa exactamente, no ta conoci. E difunto a ser identifica 
como José M. Tromp, kende a nace na Aruba, dia 19 di mei 1965 
(44 ana) y kende tabata biba na Calabas 103. Na su famia, ta bay 
nos mas sincero condolencia. 


Ainda prome di baha, 

Ing. Edison Briesen ta nombra su colaboradora 
Tamara Waldron como Director di 
Cruise Tourist Authority 

Lagando un banda Kathy Rojer 



UN noticia cu a sorprende tur 
esnan cu ta envolvi den mun¬ 
do di turismo, ta ora cu actual 
Minister di Turismo, Otmar 
Oduber a hay’e presenta cu 
un decision di Gobierno, firma 
p’e ex Minister di Turismo, 
ing. Edison Briesen, kende a 


dicidi di nombra su colabora¬ 
dora, Tamara Waldron como 
Director di Cruise Tourism 
Authority. 

Un departamento cu despues 
di retiro di Remigio Wever 
a keda na encargo di Kathy 
Rojer, kende a sa di haci dicho 
departamento masha produc- 
tivo pa loke ta trata e negoshi 
di cruceronan. 

Varios biaha tabata e.o. Kathy 
Rojer, kende a biaha hunto cu 
Director di APA N.V., Alfonso 
Boekhoudt pa delibera cu 
companianan crucero pa sigui 
interesa nan pa sigui bishita 
Aruba. 


Por ta un eror Kathy Rojer a 
haci, y esey ta, cu e no a per- 
cura p’e haya e nombramento 
oficial como Director di CTA, 
y a kere cu nan final e lo keda 
recompensa y lo ser nombra 
como Director. Pero awe el a 
conclui cu el a keda engana. 

Kathy Rojer, kende t’e “back¬ 
bone” di CTA, como un bon 
profesional lo sigui haci su 
trabao, manera el a bin haci’e. 
Pero sigur e no ta nada con¬ 
tento cu partido MEP, y asina 
tambe su famia, kendenan 
semper a sa di sostene dicho 
partido, pero awor ta cambia 
di opinion. 

A dicidi cu no por sigui asina 

N.V. Elmar y WEB Aruba N.V. a dicidi di corta 
coriente y awa di The Aruban Resort 

Turistanan disgusta a haya nan ta busca otro hotel 




e operadornan te ayera pa 
cumpli cu nan obligacionnan 
financiero. 

Di mas, nan tin 2 quincena sin 
por paga nan trahadornan. Asi¬ 
na mes, aigun di e trahadornan 
a keda sirbi e turistanan. 

Pero ayera tardi, WEB Aruba 
y N.V. Elmar a bisa ta basta y 
a corta awa y coriente. Con- 
secuentemente sin esakinan, e 
hoteln no por drei. 

E turistanan cu tabata den e ho¬ 
tel, maske rabia, di otro banda a 
compronde e situacion y a haya 
nan mes ta busca otro hotel pa 
hospeda. E situacion ta sigui 
delicado y casi sigur cu lo bay 
na declara The Aruban Resort 
bancarota, lagando un cantidad 
di debe atrås, debe miyonario, 
segun nos por a compronde. 


E no a bin como sorpresa, pa- 
sobra siman pasa caba, WEB 
Aruba N.V. y N.V. Elmar tabata 
cla pa corta awa y coriente di 
The Aruban Resort. Tabata 
Prome Minister mr. Mike Eman 


a intermedia, hunto cu Minister 
di Turismo, Otmar Oduber, pa 
evita un mal propaganda pa 
Aruba, y a pidi e dos compani- 
anan estatal pa duna tempo y no 
corta e utilidadnan, dunando 


Tourism Council a keda apunta y instala 

Nan lo ta un plataforma di conseho pa Minister di Turismo 


AYERA maita Minister Otmar 
Oduber a nombra e Tourism 
Council di Minister di Turismo. 
Dentro di poco e personanan 
cu a wordo apunta pa esaki lo 
wordo anuncia. 

E Tourism Council aki lo fungi 
como un plataforma di con¬ 
seho na e Minister di Turismo 


riba tur tereno cu tin di håber 
cu turismo. E conseho aki lo 
wordo oficializa pa medio di 
un conseho ministerial den e 
siman nos dilanti y diaranson 
awor lo tene un rueda di prensa 
specialmente riba e diferente 
cambionan cu lo bay conoce 
pa loke ta trata e mundo di tur¬ 


ismo na Aruba. Anuncionan pa 
loke ta trata e forma di trabou 
cu ta bay tin di awor pa fin di 
januari ora anuncia e vision 
nobo di Gabinete Mike Eman 
I pa e proximo 4 ananan como 
tambe e diferente cambionan cu 
ta bay tuma lugar den oficina di 
turismo. 

Savaneta 584 0444 

Conversacionnan andando entre Minister Otmar 
Oduber y American Airlines pa amplia e rutanan 

di e aerolinea aki pa Aruba 

Gobierno a aumenta fondonan di mercadeo di Aruba cu 12 miyon pa diversificacion 



UN otro reunion importante cu Minister 
Otmar Oduber a sostene na Miami siman 
pasa tabata cu Sr. Peter Dolara di Ameri¬ 


can Airlines. Nan a resumi e conversa¬ 
cionnan hiba aigun tempo pasa cune. E 
minister a bisa cu e conversacion aki a 
bay sumamente habri caminda cu el a 
wordo acompana pa e directora di ATA, 
Sra. Myrna Janseny Sr. Simon Arends cu 
ta consehero di Minister Oduber. 

A papia tanto riba rutanan cu American 
Airlines ya caba ta bulando, rutanan 
cu nan a cancela den pasado y mas 
importante ainda y cual tabata e meta 
di e reunion, tabata e conversacion riba 
rutanan nobo cu lo ta di interes grandi 
pa Aruba den cuadro di e diversificacion 
di nos turismo. 

Segun Minister Otmar Oduber, Conseho 
di Minister a aproba cu pa promer biaha 
den presupuesto di Pais Aruba ta bay 


aumenta e fondonan pa loke ta mercado 
di Aruba cu 12 miyon florin. Esaki a so¬ 
sode den pasado via contingency funds 
(placa cu Gobierno ta ricibi incidental- 
mente p.e. via Plan NV), pero esaki ta e 
promer biaha cu un Gabinete ta tuma 
un decision cu den su mes presupuesto 
ta aumenta e placa di mercadeo cu 12 
miyon florin y esaki lo bay ta destina pa e 
diversificacion cu ta buscando den entre 
otro un redoblacion di nos presencia den 
e mercado Europeo, cu ya caba a wordo 
confirma, como tambe participacion 
den mercadonan existente Americano 
caminda lo aumenta esakinan y habri 
mercadonan nobo dentro di e mercado 
Norteamericano y consolidando e mer¬ 
cado Latinoamericano. 


Durante e biahe di e minister tambe el a 
reuni cu oficina di turismo di Gobierno 
na Miami, e headquarters cu a move 
aigun tempo atras for di New Jersey pa 
Miami. A discuti riba e posicion aki y 
kico e trabounan lo mester ta di e oficina 
den futuro. 

Minister Otmar Oduber a bisa cu e ta 
kere cu tin un bon equipo na Florida na 
e momentonan aki, un equipo, mescos 
cu esun di Europa, cu ta traha cu alma 
y curpa pa nos pais. Den cuadro di e 
anuncionan cu lo bin pa loke ta trata e 
vision cu Gabinete Mike Eman I ta bay 
tin pa loke ta trata e area di turismo, cu 
lo wordo anuncia den e ultimo siman di 
januari, participacion di e oficinanan di 
turismo ta determinante den esaki. 





DOOR PRIZESi FREE CRU1SES, FREE HOTEL STAYS, FREE AIRLINE TlCKETS 


Busca bo ticket di .entrada. GRATIS awor 
y sigura bo vakantie na prtjsnan exclusivo 


CU PARTICIPACION Dl ENTRE OTRO 


fil 

l'KI NU 


Jan irval ®pJm*thifcrui$e& DnnD 


No reserva bo Vakantie di 2010 ainda 

Campana di malinformacion a perhudica 

vacunacion contra swine flu 


Solamente 1367 persona a busca nan vacuna 


AYERA mainta durante con- 
ferencia di prensa di Gobierno, 
Departamento di Salud Publico 
a duna informacion tocante e 
ultimo desaroyonan di e cam¬ 
pana nacional di vacunacion 
contra swine flu. 

Maribel Tromp, hefe di seccion 
di epidemiologia a conta cu 
desde 1 di december a cuminsa 
cu e campana pa vacunacion 
contra griep di porco y te cu 
diasabra ultimo solamente 1367 
a acudi pa busca nan vacuna, 
siendo cu a ricibi un total di 35 
mil vacuna for di Hulanda. El a 
lamenta esaki, pasobra si com- 
pare cu e opkomst di Hulanda, 
e ta hopi abou. Hulanda tin un 
opkomst di 72% di persona cu 
nan a yama, y e campana a bay 
asina bon cu nan lo prolonga 
e campana. Na Aruba segu- 
ramente lo mester bay cera e 
campana. 


Tabatin 3 prikpost habri di 3’or 
pa 7’or di dialuna pa diasabra 
na San Nicolas, Piedra Plat y 
Hato, pero e opkomst ta hopi 
poco. Si wak’e den cifranan 
specifico, e cantidad di perso- 
nanan cu na Aruba ta sufri di 
un malesa cronico ta 20 mil 
persona den tur categoria di 
edad. Di nan solamente 1367 
a acudi pa vacuna y e ta sola¬ 
mente un 6.8%. Si turne pa e 
parti di personanan riba 60 ana, 
berdad ta cu di e 1367 aki casi 
70% di nan tabata 60 + cu of sin 
malesa cronico. 

A pensa na Departamento di 
Salud hunto cu Minister Visser 
cu por ta e verwijsbrief lo por ta¬ 
bata un drempel halto y a dicidi 
cu personanan cu tin un malesa 
cronico cu ta cay den e grupo di 
riesgo cu ta mencionando for di 
1 di december, por pasa busca 
nan vacuna ainda na un di e 3 

prikposten sin verwijsbrief. E 
personanan aki mester ta sigur 
si di e condicion cu nan tin, ki 
medicamento nan ta tuma pa 
nan sa precisamente cu nan 
no ta alergico pa un of otro el¬ 
emento di e vacuna y por ricibi’e 
sin ningun problema. 

Mas aleu Maribel Tromp a bisa 
cu na Corsow lo tin un morto 
sospechoso cu lo a cay dor di 


swine flu. E departamento no 
tin confirmacion di esey ainda, 
pero lo investigue. Na Aruba 
hospital a admiti 8 persona cu 
a presenta casonan severo di 
e swine flu. Awor no ta den e 
temporada di griep y mirando 
cu e cantidad di personanan 
cu tin malesa cronico na Aruba 
ta hopi, Sra. Tromp a urgi un 
biaha mas tur e personanan cu 

ta cay den e grupo di riesgo pa 
por fabor probecha di e ultimo 
3 dianan pa busca nan vacuna 
contra swine flu. 

E vacunanan restante mester 
dicidi ainda kico lo bay haci 
cu nan, sigur nan no lo wordo 
benta afor, pasobra nan tin 
validez te 2011, es decir, e lo 
por wordo usa eventualmente 
e siguiente temporada di griep, 
si e virus no cambia. Aunke si e 
ta bisa cu e virus ta mustrando 
di ta cambiando, e ta birando 
resistente pa Tamiflu. 

Un di e causanan cu posible- 
mente e campana di vacunacion 
aki no a bay manera mester 
a bay ta e tegencampagne na 
Aruba y mundialmente con¬ 
tra e vacuna cu a causa dano 
suficiente. Maribel Tromp ta 
bisa cu esnan cu a haci esaki 
mester tene bon na cuenta kico 
e consecuencia di esaki lo por 
ta tambe. 

Un otro posibel causa ta cu hopi 
hende a kere cu e vacuna con¬ 
tra griep cu nan a haya na juli 
tabata pa griep di porco, siendo 
cu esey no tabata e caso. 

Personalmente Maribel Tromp 
ta kere cu hopi hende a spanta 
cu e tiki mecurio cu por tin den 
e vacuna, cu por cierto tur otro 
vacuna tine tambe. Banda di 
esaki medionan di comunica- 
cion a publica morto a base di 
e vacuna, siendo cu esey no ta 
berdad. 

Dama chofer no a duna preferencia na otro 
auto y a fishtail e otro auto pone bolter 



DIALUNA mainta a drenta informacion di un accidente unda un auto a bolter pariba di e rotonde 
Las Americas. Na yegada di polis a constata cu un dama chofer saliendo for di edificio di Servicio 
di Impuesto na Camacuri, no a duna preferencia na un otro auto cu tabata biniendo di San Nicolas 
y a bay dal e otro vehiculo den banda den e estilo di fishtail y esaki a pone e otro vehiculo perde 
control baha caminda y bolter. E chofer di e otro auto tabata sinti poco dolor na su lomba y rudia. 
Despues di un control haci p’e paramediconan di ambulance a consehe cu si e sinti mas dolor e mes 
bay hospital. 

DOPV tambe a cuminsa tene 
su control riba transporte 
publico 



Por constata cu tin un biento nobo ta supla. Departamento di Trans¬ 
porte Publico (DOPV), tambe a dicidi di tene su control, manera 
mester ta. Asina nan a parti tambe varios boet, debi cu tin di e 
chofernan aki, di e.o. tourbus, cu no tin nan papel na ordu. Mester 
tene na cuenta cu ta cu turista nan ta traha. Y cualkier incidente, 
of accidente pa falta di e compania, e lo causa noticia negativo pa 
Aruba su turismo. Manera a ser bisa, porfin e hendenan di DOPV 
a cuminsa traha. 

Acompana pa colega Benny Sevinger 


Discurso impresionante di Prome Minister Mike 
Eman riba derecho di voto pa Parlamento Europeo. 




PROME cu eleccion na Aruba 
prome minister Mike Eman a 
ser invita pa hiba palabra riba e 
derecho di voto pa hulandesnan 
biba na Aruba y Antiyas pa par¬ 
lamento Europeo. Un discurso 
cu a pone tur esnan presente 


bati man na varios ocasion. 
Prome minister Mike Eman y su 
colega Benny Sevinger cu guia 
tambe di doctor Mito Croes a bai 
corte Europeo unda nan a haya 
e derecho tambe pa por vota. 
Rijks Universiteit Groningen a 



trece profesornan y studiante- 
nan di derecho constitucional 
di Union Europeo den un sala 
pa bin tende e caminda cu a 
ser cana pa e dos Arubianonan 
Eman y Sevinger cu awe ta un di 
e casonan cu ta bai den historia 
a cambio di ley pa derechonan 
di ciudadanonan Europeo. Sin 
duda tur presente a admira y 
a keda impresiona di e estu- 
dionan cu Aruba a haci. Estudio 
pa yega te den corte Europeo y 
gana un caso asina importante 
pa derechonan no solamente 
di Aruba y Antiyas pero tambe 
tur otro isla. Islanan cu ta parti 
di un di e paisnan di Union Eu¬ 
ropeo cu tin e nacionalidad di 
Europa y cu antes no tabata tin 
derecho di voto. Prome minister 
Mike Eman a mustra e impor- 
tancia di un pais chikito man¬ 
era Aruba cu ta parti di reino 
hulandes cual reino hulandes 
ta parti di Union Europeo. A 
enfatiza riba ser parti di reino 
y consecuentemente salva- 
guardia e estado di derecho, e 
nivel di ensejanza, nivel social, 
nivel di medio ambiente y nivel 
di tur ciudadano cu ta carga e 
pasaporte Europeo. Na final Mr 
Mike Eman a ricibi compliment 
pa e forma con a hiba e discu- 
sionnan aki cu a dura desde 
2003 te cu awe. 

Un biaha mas, no duna 
preferencia, ta causa di 
accidente na San Nicolas 


AYERA mainta un accidenta a tuma lugar n’e cruzada Nieu- 
weweg y Pastoor Hendrikstraat, cu ta keda banda di Centro 
Medico dr. Engelbrecht. E auto no a duna preferencia n’e mo- 
tocycle y consecuente e motocyclista a keda herida. E chofer di 
e auto, kende a trata di evita e accidente, a hay’e ta dal den un 
cura cas eybanda. Ambulance cu tabatey ey mes, a transporta e 
victima pa Hospital. 



Qpen 7 days a weefo 


fis. 14,95 




Mata di 
Pasco 


Colof Cora, Blanco, 
Bos & Marble 


Tanten tin den stock 


Loke a bin ta tuma lugar cu regularidad 

Candela den edificio di ex 


Servicio di Impuesto 



FOR di dia cu Gobierno, esta 
su departamento Servicio di 
Impuesto a bandona e edificio 
aki, el a para bira practica- 
mente un otro choller-house. 
E bagamundonan a bin ta 
kibra tur loke tin den e edifi¬ 
cio aki, pa no papia mes di e 
bentananan. Cu regularidad, 
tin candela den e edificio aki, 
pero ayera tardi, si un alarma 
grandi a ser manda. 

Tabata na di 3 pisto, cu por a 
mira un candela basta grandi. 
Y maske cu e prome unidad di 
bombero cu a yega, e pomp no 
kier a start, mester bisa cu e 
bomberonan a sa di combati e 
candela aki den forma rapido, 
evitando su expansion. 

E unidad a haya yudanza di 
otro unidad, pa por a combati 
e candela aki. Causa di can¬ 
dela aki ta, segun sospechoso, 
cu e cholernan cu tin ainda, a 
dicidi di kima aigun carton cu 
e consecuencia aki. 

Tur esaki ta sosode net na 
momento cu Minister di In- 
frastructura, Benny Sevinger a 
institui un comision pa evalua, 
con por ubica aigun departa¬ 
mento di Gobierno den e.o. e 
edificio aki. 

Minister drs. mr. Arthur Dowers 
a atende cumbre na St. Maarten 



DURANTE e siman si 7 pa 11 di de¬ 
cember ultimo Minister di Husticia di 
Aruba, drs. mr. Arthur Dowers a atende 
e cumbre di Reino cu a wordo teni na St. 
Maarten. Durante di e cumbre aki a haci 
palabracionnan pa cu e PVNA (Plan Vei- 
ligheid Nederlandse Antillen). Durante e 
cumbre aki a delinea aigun ley y maneho 
pa ora pais Antiyas stop di existi dia 10 di 
october 2010. Presente tambe n’e cumbre 
aki tabata, Minister President di Antiyas 
sra. Emily de Jong Elhage, Minister di 
Asuntonan di Reino, sra. Guusje Ter 
Horst, Secretario di Estado Hulandes, 
sra. Ank Bijleveld, y Minister di Husticia 
di Antiyas, sra. Magaly Jacoba y e Dipu- 
tadonan di e teritorionan di e islanan 
den Antiyas. 




ANUNCIO 

Directie Financién ta anuncia cu nan lo ta sera e siguiente dianan; 

- December 24, 2009 

- December 31, 2009 

Tur pago relaciona cu vergunningen mester tuma lugar no mas tarda cu 31 december 2009 na Directie Financién y/o tambe por efectua 
e pagonan via banco. Si bo persona no a ricibi un factura por fabor tuma contacto cu Debiteuren Administratie di Directie Financién 
na tel. 522-3346 ext. 316, 317 of 318 of via e-mail adres debiteuren@finance.gov. aw. 


MEDEDELING 

Hierbij deelt Directie Financién het publiek mede dat zij de volgende dagen gesloten zullen zijn: 

December 24, 2009 

- December 31, 2009 

Alle betalingen met betrekking tot vergunningen dienen uiterlijk 31 december 2009 per kas of per bank te hebben plaats gevonden. 
Indien uw persoon geen factuur heeft ontvangen gaarae contact opnemen met Debiteuren Administratie van de Directie Financién via 
tel. 522-3346 ext. 316, 317 of 318 of via e-mail adres debiteuren@finance.gov.aw. 

ANNOUNCEMENT 

Hereby Directie Financién wishes to inform the public that its office will be closed on the following dates: 

- December 24, 2009 

- December 31, 2009 

All payments related to vergunningen have to effected before December 31, 2009 at the office of Directie Financién or by bank. If 
your person has not received an invoice, piease contact Account Receivable at the Directie Financién tel. 522-3346 ext. 316, 317 or 
318 or by e-mail address debiteuren@finance.gov.aw. 


Accidente frontal riba 
caminda di Hato, unda 
3 hende a resulta herida 
entre nan un mucha 



DIADOMINGO anochi a drenta informacion di un accidente 
frontal cu hende herida riba caminda di Hato. Mesora a dirigi 
tanto polis como ambulance y bombero n’e sitio. 

Na yegada di e patruya a bin constata cu un vehiculo tipo S.U.V., 
bayendo pabao a bay na banda robes di e caminda y a dal frontal 
riba un pick-up di direccion contrario. 

Tanto e dama chofer di e S.U.V. como e pasahero cual un mucha 
a resulta herida y e chofer di e pick-up tambe a resulta herida. 
Tur 3 victima a ser transporta cu ambulance pa hospital. Polis 
ta investigando e causa exacto di pakico e dama chofer a bay 
na banda robes di e caminda. 

Beneficiario di e Open House 
di Fantastic Gardens 



DESPUES di un Open House 
hopi exitoso, Fantastic Gardens 
ta anuncia e beneficiario di e 
suma di fls.3400,- cu a wordo 
genera riba e dia fabuloso aki. 
E grupo di boluntario aki ta 


sobresali tur ana den nos com- 
munidad, unda nan ta yuda den 
diferente tipo di emergencia. 

Pesey e ana aki Fantastic Gardens 
kier elogia Rode Kruis Aruba 
pa nan trabao incansabel den e 
communidad di Aruba. 

Riba e foto por mira e team 


di Fantastic Gardens cu ta 
haci entrega di e check n’e 
representantenan di Rode Kruis 
Aruba y alabes un danki ta bay 
na tur e miembronan di Rode 
Kruis cu a participa den e Open 
House, haciendo e evento aun 
mas espectacular. 

Comision di 
Retiro ta cu 
vakantie 

Director di Departamento di Labor y Investigacion ta ricibi conseho di 
Comision di Retiro cu ta delibera riba tur peticion di retiro entrega na 
Departamento di Labor y Investigacion pa un of mas dono di trabao cu 
e meta pa por ricibi un permiso pa termina un relacion di trabao cu un 
of mas trahado. 

E comision independiente ta consisti di representantenan di organisacion 
di dono di trabao y representantenan di e mundo di sindicato (Artikel 3 
Landsverordening Beeindiging Arbeidsrelatie). 

Na tur cliente di Departamento di Labor y Investigacion cu tin caso 
relaciona cu e permiso aki ta anuncia cu Comision di Retiro ta cu 
vacacion for di 18 december 2009 te cu 20 di januari 2010. 

Tur peticion pa por termina un relacion di trabao ta keda den proceso. 
Casonan cu ta rekeri pa bay Comision di Retiro y cu ta pendiente di 
e proceso di contradeci (verweerproces) lo mester tene cuenta cu 
un retraso den esaki. Januari 2010 lo entrega tur caso pendiente na 
Comision di Retiro. 


Nombracion di Tamara 
Waldron como directora di 
CTA tabata di Gobierno 
anterior y a wordo ratifica 
pa Gobierno actual 

PAPIANDOdi nombracion diTamara Waldron como directora nobo 
di Cruise Tourism Authority, Minister Otmar Oduber a indica cu na 
luna di april di e ana aki tabatin un solicitud habri pa e posicion di 
director di e departamento aki. Esaki a finaliza den un ratificacion di 
un decision cu tabatin di e Gobierno anterior caminda cu ta nom- 
bra Sra. Tamara Waldron como un di e personanan cu a aplica pa e 
posicion aki den e posicion di directora di CTA. 

Tabatin 4 persona cu a aplica y e decision a wordo tuma dor di e Go- 
biemo anterior y a wordo ratifica dor di e Gobierno aki. 

A wordo aclarea tambe cu Sra. Rojer no tabata directora y mas bien 
semper a ocupa e posicon di directora interino. 

President electo de 
Honduras ta dispuesto pa 
reuni cu Zelaya 



E President electo di Honduras, Porfirio Lobo, a bisa 
dialuna cu e ta dispuesto pa dialoga cu e mandatario 
deroca Manuel Zelaya bou cierto condicionnan. 


“Mi no tin ningun problema den dialoga, ban laga e 
autoridad respectivo resolve. Loke e tin di mi parti ta 
e boluntad absoluto di dialoga”, Lobo a bisa den un 
declaracion na prensa. 

Lobo a bisa cu e ta dispuesto pa topa cu Zelaya na em- 
bahada di Brasil bou cierto condicionnan. “Loke falta 
ta cu e autoridadnan actual yuda y facilita pa dentro di 
loke ta posibel.. .facilita e salida di Manuel ‘Mel’ Zelaya 
pa por bay dialoga cune”, el a agrega. 

E President electo, cu lo asumi poder dia 27 di januari, 
a boga pa e necesaidad pa “baha e nivelnan di confron- 
tacion” cu a genera e crisis politico desata despues di 


e golpi di estado di 28 di juni cu a deroca y expulsa 
Zelaya pa Costa Rica. 

Zelaya ta refugia na embahada di Brasil desde 21 di 
september pasa, despues di a regresa clandestinamente 
na Honduras. 

Diaranson pasa Zelaya a aborta un biahe pa Mexico 
ora Gobierno de facto di Robert Micheletti a exigi pa 
e renuncia na Presidencia di Honduras y pidi asilo a 
cambio di un salvoconducto pa permiti’e biaha. 
Micheletti ta pretende cu e asuncion di Lobo, vencedor 
di e eleccionnan di 29 di november, cu no a wordo 
reconoci pa gran parti di comunidad internacional, 
pone fin na e crisis politico. 


Senador ta menaza di uni na republicanonan 

contra plan di salud 



E democratanan den Senado, 
cu tabata kere cu nan tin un 
acuerdo manehabel pa aproba 
e reforma di e sistema di salud 
publico di President barack 
Obama, a haya sa cu no ta asina 
dor di senador Joe Lieberman, 
kende a menaza di uni su mes 
na e republicanonan pa opone 


na e iniciativa si esaki ta amplia 
e alcance di e seguro medico 
publico Medicare. 

E senador independiente, 
kende su voto ta critico pa 
aproba e proyecto di ley, a ex- 
presa su oposicion na e plan cu 
lo permiti cu e individuonan 
no asegura y di por lo menos 


55 ana cumpra cobertura di 
Medicare. 

Lieberman a presenta su posi- 
cion diadomingo na dos oca- 
sion: e promer biaha durante 
un entrevista cu CBS y mas 
fuertemente despues, segun 
autoridadnan democrata, du¬ 
rante un reunion priva cu e 
lider di mayoria democrata den 
Senado, Harry Reid. 

E oposicion di Lieberman ta 
un di e varios obstaculo cu e 
democratanan ta enfrentaden 
Senado durante e siman cru- 
cial aki, ya cu nan ta purba di 
tin cla e iniciativa pa Obama 
promulgue. 

E disputanan riba e imposicion 
di mas restriccionnan na aborto 
y e importacion di medicinanan 
di menor costo tambe ta mena¬ 
za di kibra e plannan democrata 
di completa e iniciativa di ley 
pa Pasco. 

Reid mester 60 voto pa supera 
e obhecionnan republicano 
y e tabata conta cu e voto di 
Lieberman. 

E propuesta di amplia Medicare 


“lo eleva e costonan na e con- 
tribuyentenan. E lo aumenta 
e deficit. E ta innecesario”, e 
senador independiente a bisa, 
ora el a referi na un provision 
cu Reid a aclama siman pasa 
como parti di un acuerdo im- 
portante entre liberalnan y 
conservador. 

Funcionarionan parlamenta- 
rio democrata, cu a papia cu e 


condicion di no wordo identi- 
fica, a informa cu Liberman a 
bisa Reid despues cu el lo apoya 
un maniobra obstruccionista 
encabeza pa e republicanonan 
si e iniciativa di ley tin e provi¬ 
sion pa amplia Medicare of si 
e ta perimiti Gobierno bende 
seguronan compitiendo cu 
companianan priva. 


BOUTIQUE KEYLA 



Nos coleccion nobo a caba di yega 

Horario 9 am - 7 pm Dialuna te cu Diasabra 
9 am - 2 pm Diadomingo durante December 
Paradera 84 

Telefoon: 582-1164 / 593-1189 

Diferencianan entre paisnan rico y pober ta 
menaza exito di cumbre di Copenhagen 


E posibilidad cu e cumbre riba 
e clima caba den un fracaso 
debi na e diferencianan entre 
paisnan industrializa y den 
vianan di desaroyo, a bin di- 


lanti dialuna na Copenhagen, 
faltando solamente 5 dia pa 
finaliza e reunion. 

Desde New York, secretario 
general di ONU, Ban Ki-moon, 

a recorda cu tempo ta cabando 
pa logra un acuerdo mundial 
ambicioso di lucha contra e 
cambio climatico. “Mi ta yama 
tur lidernan mundial.. .pa redo- 
bla e esfuerzonan pa haya lugar 
pa e compromiso”, el a bisa na e 
periodistanan poco ora promer 
cu el a biaha pa Dinamarca. 

Na Copenhagen, e 53 paisnan 
Africano, respalda pa otro na- 
cionnan den vianan di desaroyo 
incluyendo China, a blokea du- 
rante varios ora e negociacion 
dor di considera cu e paisnan 
rico ta lagando e Protocol di 
Kioto un banda. 

Unico instrumento internacio¬ 
nal actualmente existente pa 
lucha contra e calentamento 
global, Kioto ta impone obliga- 
cionnan na e nacionnan indus¬ 
trializa y ta proteha e paisnan 
den vianan di desaroyo. 

E promer fase di obhetivonan 
di e Protocol di Kioto ta expira 
na fin di 2012 y e cumbre di 
Copenhagen tin como mision 
defini e accion internacional pa 
despues di e fecha ey. 

Paisnan den desaroyo ta de- 
fende e mantencion di e tratado 
aki, cu un segundo fase di com- 
promisonan for di januari 2013, 
pero aigun pais rico ta prefera 
elabora un acuerdo totalmente 
nobo, cu basenan diferente. 
Merca, cu nunca a ratifica Ki¬ 
oto, ta considera cu e Protocol 
ta inhusto pasobra no ta impone 
obligacionnan pa e potencianan 


grandi den desaroyo manera 
China, India y Brasil, respon- 
sabel pa un gran parti di e emi- 
sionnan di C02 mundial. 

Di su banda, China a rechaza 
tur responsabilidad si e cumpra 
caba den un fracaso. “MI sa 
cu aigun lo bisa cu ta culpa di 
China si no tin acuerdo. E ta un 
trampa di e paisnan desaroya. 
Laganan asumi nan propio 
posicionnan sin usa China como 
pretexto”, e vice minister di 
relacionnan exterior, He Yafei, 
a afirma den un entrevista. 
Cerca di 120 hefenan di Estado 
y Gobierno, entre nan e Merica- 
no Barack Obama, lo participa 
den e reunion diahuebs y diabi- 
erna. Pero e minister Britanico 
di Medio Ambiente, Ed Mili- 
band, a adverti cu no por para 
tur e decisionnan dificil te nan 
yegada. “E lidernan mundial 
tin un papel hopi importante. 
Pero, sinceramente, tambe ta 
coresponde na e negociador- 
nan y na e ministernan pa no 
laga tur cos pa nan dicidi sino 
avanza awor”, el a adverti. 
Ministernan di Medio Ambiente 
a cuminsa yega Copenhagen 
diadomingo. Un grupo restringi 
di cerca di 50 di nan a mantene 
un reunion informal e mesun 
dia pa purba desblokea e pun- 
tonan di mas conflicto. 
Representantenan di Mexico y 
Brasil a participa den e reunion 
aki, cu sin embargo a wordo 
critica pa e hefe di e delegacion 


Boliviano dor di exclui na e gran 
mayoria di e 193 paisnan cu ta 
participa den e negociacion. 
“Nan ta creando un proceso 
paralelo y no democratico ca- 
minda ta elegi solamente aigun 
pais”, segun Pablo Solon, emba- 
hador di Bolivia na ONU. 
Varios hefenan di Estado Lati- 
noamericano, emcabeza pa e 
Presidente Brasileno Luiz Ina- 
cio Lula da Silva, tin previsto 
pa participa den e cumbre dia¬ 
huebs y diabierna. 

Segun e programa di e confer- 
encia, mester asisti President 
Venezolano Hugo Chavez, Pres¬ 
ident Mexicano felipe Calde- 
ron, e President Boliviano, Evo 
Morales, e President Colombi- 
ano, Alvaro Uribe y e President 
Argentino Cristina Kirchner. 
Igualmente lo ta presente e hefe 
di Gobierno Spano, José Luis 
Rodriguez Zapatero. 

Tambe ta previsto e asistencia 
di e vicepresidentenan di Cuba, 
Esteban Lazo, di republica Do- 
minicana, Rafael Albuquerque 
y di Panama, Juan Varela. 
Mientras tanto, den e centro 
di Copenhagen, mas di mil 
persona a manifesta bou di un 
fuerte vigilancia policial di¬ 
aluna pa reclama apertura di e 
fronteranan na e refugiadonan 
climatico. 

Polis a detene cerca di 15 perso¬ 
na, despues di a detene cerca di 
mil diasabra y 250 diadomingo 
den otro manifestacionnan. 

Chavez ta afirma cu M erca ta haci di 
Colombia un base militar Yankee 


PRESIDENT di Venezuela, 
Hugo Chavez, a afirma cu Mer- 
ca ta convirtiendo Colombia 
den un base militar Yankee, 
esaki durante e Cumbre di 
ALBA. El a adelanta cu e cum¬ 
bre aki lo expresa su rechazo 
na un acuerdo entre Bogota y 
Washington, ademas di e golpi 
di estado na Honduras. 

“Nan ta convirtiendo Colombia 
den un base militar Yankee y 
ta cercando Venezuela. Aruba, 


Corsow, dos base militar yan¬ 
kee, caminda nos a detecta den 
ultimo simannan un frecuencia 
halto di movilizacionnan mil- 
iar: e gobernante a sigura na 
periodistanan. 

Chavez a bisa cu e declaracion 
final di e Cumbre di e Alternati¬ 
va Bolivarianan pa Americanan 
(ALBA) ta recoge e rechazo na e 
acuerdo cu ta permiti Merca usa 
7 base militar na Colombia, cu 
segun e dos paisnan ey lo limiya 


na e lucha contra narcotrafico 
y terorismo. 

E documento ta ratifica “cu 
nos tin e boluntad pa America 
Latina y Caribe, y sobre todo e 
teritorio ALBA, ta un teritorio 
di paz y nos no lo acepta ningun 
inherencia di Merca ni menaz- 
anan”, aagrega. 

Chavez a remarca cu e cumbre 
tambe a analiza e crisis di Hon¬ 
duras dor di e golpi di estado 
cu a deroca dia 28 di juni e 


president Manuel Zelaya, dor 
di considere un atake no sola- 
mente contra Honduras, sino 
contra ALBA. 

El a destaca cu e alianza , na 
cual Honduras a uni durante 
e Gobierno di Zelaya, no ta 
reocnoce e eleccionnan ni e 
Gobierno cu wordo instala 
como resultado di e eleccion¬ 
nan di 29 di november, gana pa 
e derechista Porfirio Lobo. 
Zelaya, refugia na embahada di 



Brasil na Tegucigalpa, ta wordo 
representa den e reunion na Ha- 
vana dor di su canciyer Patricia 
Rodas, kende a gradici e apoyo 
di ALBA y a pidi pa “continua 
incansablemente”. 


Hugo Chavez ta bisa cu Fidel Castro ta considera 

cu el a cumpli un etapa caba 

E lider Cubano Fidel 
Castro ta considera 
cu el a cumpli un eta¬ 
pa caba y cu su tarea 
awor no ta goberna 
sino pensa y skirbi, 
aunke e ta recuperan- 
do di su enfermedad, 
segun President Ven- 
ezolano Hugo Chavez 
a afirma. 

“Mi a cumpli un etapa, 
awor bosonan t’ey, mi 
tarea awor ta otro”, e 
lider Cubano a bisa, 
segun Chavez, ora el a propone pa biaha pa Caracas. 

“El a asumi esey, el a asumi cu su tarea awor ta mas pa pensa, skirbi 
y sugeri. E tin mi bombardea cu cartanan, aigun dia kizas nan 
wordo publica”, Clavez a bisa kende a invita Castro na e Cumbre 
di e Alternativa Bolivariana pa Americanan (ALBA) cu a finaliza 
dialina na Havana. 

Chavez, kende a reuni cu Fidel Castro diasbra, a sigura cu no ob- 
stante e ex gobernante Cubano ta den capacidad fisico y mental 
pa asisti na e Cumbre di ALBA. 

“El a lanta bisami ayo te na porta, y ora ma bay subi auto ma bise: 
‘ban haci un cos, subi y mi ta hibano’. Den su wowonan ma wak 
cu el a subi”, segun e mandatario Venezolano. 

Un aparacion di Fidel Castro tambe a wordo pidi pa e Presidente 
Boliviano Evo Morales, kende promer cu a yega Havana pa e Cum¬ 
bre, a bisa cu e ta spera di wak’e den e reunion pasobra e tabata 
‘hopi recupera’. 

Chavez, kende ta considera Fidel su tata politico, a comenta cu 
Castro a adviriti’e den nan encuentro di diasabra cu si e “revo- 
lucion Bolivariano cay e imperio Yankee lo bira dono di henter e 
continente y seguramente Cuba lo ta e excepcion”. 

Raul Castro, ruman y sucesor di Fidel Castro na poder a bisa dia- 
domingo ora el a inaugura e Cumbre cu su ruman tabata sigui e 
reunion di ALBA atentamente. 

Aigun miembro di Maduro Travel tabata invita 
p’e inauguracion di Oasis of the Seas 



RECIENTEMENTE Maduro 
Travel a wordo honra cu un invi- 
tacion pa tabata testigo di inau¬ 
guracion di un di e cruceronan 
mas grandi na mundo, cu ta 


Oasis of the Seas. 3 Nochi largo, 3 
miembro di Maduro Travel tabata 
abordo pa experiencia tur loke 
cu Oasis of the Seas tin di offece. 
Nan a bula cu Suriname Airways 


pa Miami, pa na Fort Lauderdale 
aborda e crucero aki.E tabata un 
experiencia unico, unda nan por 
a mira e tremendo Royal Prome¬ 
nade, unda por haya e mihor bou¬ 


tiquenan, diferente restaurant, 
bar y entertainment tur ora di dia 
y anochi. E delegacion a ser yama 
bon-bini abordo na Champagne 
Bar y for di aki e fiesta a cuminsa. 


E ta un experiencia unico y ya 
caba Maduro Travel ta bende 
pasashi pa biaha abordo di Oasis 
of the Seas, pabo mes experiencia 
e ambiente unico aki. 


WCA, Quota Club, Rotary, Kiwanis y Lions 
hunto cu Proyecto di Dress-a-Child 


E ana aki e proyecto yama 


Dress-a-Child” a wordo or- 


ganisa conhuntamente dor 


di 5 club di servicio riba nos 


isla, cu ta: Rotary Club, Lions 
Club, Kiwanis of Palm Beach 
Club, Quota International y 
Women’s Club of Aruba.Pa por 
a cubri henter Aruba hunto nan 
a combersa (?) cu e cabezante 
di e skol y dononan di diferente 
tienda pa por a realiza esaki. 
Durante un siman largo, di 
dia 7 pa 11 di december varios 
grupo di mucha a wordo busca 
dor di miembronan di e club- 
nan menciona y a hiba nan pa 
scoge nan paria y zapato como 
regalo di Pasco.Tiendanan cu 
a coopera y a duna un bon dis- 
cuento ta Dowco, Giselle Store, 
LA Aruba, Keke Dept. Store y 
Super Shopping. Tur a duna tre¬ 
mendo colaboracion. Taco Bell 
na Boulevard a percura pa tur 
e gruponan di mucha di Noord 
ricibi nan Kids Lunch Gags. 
Un total di casi 400 mucha a 
wordu alegra cu pananan nobo. 
E caranan feliz di e muchanan 
tabata papia pa nan mes y di 
parti di e clubnan por bisa, cu 
tur a colabora tremendo cu nan 
boluntarionan pa compana e 
muchanan den e “shopping 
spree” di Pasco. 



Kon Alcctioffc Matt Bevmgt å 

rnaltin 


Bring 6 empty bottles of 
Maltin Imported to 
Tec Inc (Arendstraat 103) 
du ring Office hours or at 
YMCA San Nicolas between 
the 19th of November and 
the 19th of December 2009. 
For chance to win one of the 
two XBOX 360. Winners 
Will be announced on the 
21 th of December in your 
local Newspapers. A 

Ford “Transit Connect” debutando na Aruba 

Post N.V. ta sigui amplia nan flota di 


DESPUES di un espera cor- 
tico, a yega Aruba e ultimo dos 
vehiculonan cu R.E. Yrausquin 
& Sons mester entrega na Post 
Aruba NV cu lo wordo usa den 
nan trabao diario di entrega di 
carta y otro mercancia. E dos 
vehiculonan Ford aki ta hopi 
special, disena pa metanan 
comercial. Ta trata aki di e auto 
Ford modelo “Transit Connect” 
cu ta masha popular den mer- 
cado Europeo. 

Recientemente R.E. Yrausquin 
& Sons pa medio di e contract 
di “lease” cu Post N.V., a haci 
entrega di nuebe (9) vehiculo 
Ford Ecosport cu carteronan a 
bin ta usando ultimo ananan pa 
entrega di carta na cas y negoshi. 
Pero Post N.V. a evoluciona di 
tal manera, cu nan servicionan a 
wordo amplia pa cual den e con- 
trato di lease cu R.E. Yrausquin 
& Sons a busca dos vehiculo pa 


autonan di entrega 


yuda nan den diversificacion di e 
trabao di Post N.V. 

Ta trata di un vehiculo cu ta wordo 
produci den un di e fabricanan 
di Ford na Europa, ta dispone di 
un motor sumamente economico 
di diesel y e tamano di e auto ta 
compacto. Un modelo Ford cu a 
debuta den e show di auto na Chi- 
cago 2008. El a haya un acogida 
grandi y Ford awor ta evaluando 
pa habri un fabrica pa e modelo 
aki na Merca tambe mirando cu su 
popularidad ta creciendo. 

E auto modelo “Transit Connect” 
ta bini den dos version di cual 
esun mas compacto ta special 
pa areanan chikito y druk, cu 
ta haci cu e por wordo staciona 
facilmente y pa loke ta uso di 
combustibel, e ta hopi economico 
tambe. Aunke e ta wordo yama 
un auto compacto, e tin un bon 
espacio pa carga. 

“Transit Connect” a wordo disena 


pa metanan comercial, pero ya 
na Europa e ta hayando masha 
acogida den uso personal. 

R.E. Yrausquin & Sons ta hopi 
contento di por a yuda Post N.V. 
cu su vehiculonan necesario pa 
realisa e trabao cu nan a bin ta 
desplegando den e era moderno 
aki y ta spera di por sigui cu 
e cooperacion aki pa hopi ana 
mas. 





AE Yrausquin & Sons Aruba 


Hopi creatividad pa uni e celebracion di pasco y Digicel 


Shaniena Dirks ganador di exposicion 

di Pasco di Digicel 


ESAKI ta pa prome bes cu e compa- 
nia di celular cu mas ta creciendo na 
Aruba, Antiyas, den Caribe, Centro 
America y awor hasta den Oceano 
Pacifico a organisa e evento aki. Ta 
trata aki di un exposicion di pasco 
pero cu enfasis riba e celular di Digi- 
cel. Clientenan di e red mas grandi y 
mihor a usa nan creatividad pa crea un 
adorno of presentacion di pasco pero 
den cual ta inclui Digicel. 

Un cuerpo di hurado forma pa 4 per¬ 
sona na final a saca e 5 ganadornan 
di e competencia aki. Na di 5 lugar 
a keda Sra. Francisca Escalona cu a 
gana un participacion gratis den Fak¬ 
kel Optocht di Digicel. Na di 4 lugar 
a keda Anthony Winterdaal kende 
tambe a gana un participacion gratis 
den Fakkel Optocht di Digicel. Na di 


tres lugar a keda Jennyree Geerman 
cu a gana Afl. 250 cash. E di dos pre- 
mio a bay pa Arlette Franken cu a bay 
cas cu Afl. 500 cash. E prome premio, 
pa e participante cu a demostra mas 
creatividad den su obra tabata Janina 
Dirks cu a gana Afl. 1000,00 cash y un 
BlackBerry di Digicel. 

Di e forma aki Digicel ta organisa 


un evento na unda cu famia henter 
a acudi pa aprecia creatividad di e 
participantenan. Specialmente e 
ganador, Shaniena Dirks, a percura 
pa no solamente su obra tabatin tanto 
material di Digicel pero tambe su ase- 
sorionan manera renchi orea, renchi 
di dede y su armbanda tabata traha di 
material di propaganda di Digicel. 

Studiantenan di Colegio Bon 
Bini a celebra e temporada 
di Pasco den Grand Carib- 
bean Ballroom di Radisson 
Aruba Resort Casino & Spa cu 
un evento festivo, cu a conta 
cu presencia di docente y tur 
studiante. E menu, crea pa chef 
ehecutivo Hector Espinoza y 
sirbi pa gerentenan di e resort 
y empleadonan di bankete, a 
ofrece tur e platonan preferi 
di e temporada di fin di aha, 
incluyendo calacuna horna, 
glazed ham y Rugia su ayacan- 
an traha na cas. E studiantenan 
a celebra e temporada di fin 
di aha, durante un evento cu 
tabata compana pa delicioso 
cuminda. 



Ultimo presentacion di e fabuloso show di 
“Sentimiento di Pasco” na Centro di Bario Noord 



DIADOMINGO anochi taba- 
tin un presentacion navideno 
masha bunita mes di e grupo 
di teatro hubenil na Centro di 
bario di Noord. 

15 mucha di 6 te cu 13 aha di 
edad a participa cu baile, canto 


y actuacion.Nan a habri cu un 
baile bisti den nan vestuario 
di Pasco hopi agradabel mes 
Despues a sigui e coro bao 
di guia di Linda Figaroa cu a 
deleita e publico cu canticanan 
navideno masha bunita mes. 


E grupo Fofoti di nos chikitin- 
nan a haci un impacto grandi 
riba e publico cu nan baile y nan 
poesianan ritmico. E muchanan 
aki ta haci e movecionnan cu 
hopi briyo y style. Nan si sa 
balia bon! Jufr. Poppy Caciano 


ta haciendo un tremendo tra- 
bao den guia di e muchanan 
aki.Jarmine Acosta, docente 
di teatro cu a gradua na IPA e 
aha aki a hinca un bunita show 
den otro. Cu e show aki e kier 
pa e publico cuminsa drenta 


den e Sentimiento di Pasco y 
di berdad esaki ta logra. Kico 
ta mas bunita pa disfurta di 
muchanan inocente cu ta ex- 
presa nan mes den baile, canto 
y actuacion e bunitesa di e 
dianan di Celebracion di Pasco 
.Ela haci esaki cu ayudo di su 
coleganan Mario Flores y Mad- 
elene Kelly cu tambe a gradua 
recientemente.Y na final a bin 
e sorpresa grandi caminda nan 
a presenta nacimento di Nino 
Hesus den forma di potret bibo, 
tur e muchanan bisti den nan 
vestuario apropia. E uzo di lus 
tabata crea un ambiente masha 
bunita. Ultimo presentacion na 
Centro di Bario Noord diamars 
di 7’or pa 9’or di anochi. Pa mas 
informacionyama cel 5679039. 
Bini uno, Bini Tur. Bin disfruta 
di nos chikitonan!!!!!!!!!!!! 



Studiantenan a celebra e temporada di Pasco 

YMCA a gana 

volleyball 


Gazelles den 
damas 



AWE nos ta presenta aigun shot 
di e partido di e dos buelta di e 
campeonato di Damas A-Klas di 
volleyball celebra diabierne ano- 
chi. E weganan aki a tuma lugar 
den Betico Croes Sport Hall entre 


e enterno rivalnan di San Nicolas: 
YMCA y Gazelles. 

YMCA a sali victorioso 
cu set score di 2 — 1. Riba 
e fotonan accion di aigun 
hugada. (Fotonan di Anthony 
Carlo) 



Copa Nissan Sur-Americano 2009: 

Liga deportivo Universitaria di Quito a conclui Torneo 
di Futbol Copa Nissan Sur America 2009 existosamente 


E liga deportivo Universidad di 
Quito a titula nan mes campeon 
di e di 8 torneo anual di Copa 
Suramericano Nissan. Claudio 
Bieler, ta bira e hungado mas 
valioso y ta gana un vehiculo 
marca Nissan. 

Dia 2 di december ultimo, a 
termina e di octavo edicion di 


Copa Nissan Suramericano, cu 
atrobe a sa di reuni e equiponan 
di futbol mas importante di e 
region aki. 

Dilanti mas di 70,000 espectador 
LDU a sa di vence e team di 
Fluminese 5-4, y corona su mes 
campeon n’e estadio di futbol 
famoso, Maracana na Rio de 
Janeiro, Brasil. 

E 2 teamnan aki ta rival a yega 


di topa caba na aha 2008 unda 
LDU a vence Fluminese caba pa 
penalty den ronda final di Copa 
Libertadores. Ambos equipo a 
sa di posiciona nan mes dentro 
di e elite di futbol Suramericano 
y tambe ta haci e Copa Nissan 
Suramerica uno hopi importante. 
Na final di e encuentro, alto 
ehecutivonan di Conmebol a 
haci entrega di e Copa Nissan 


Suramerica na LDU como 
campeon indiscutibel di e evento 
aki. Reconocimento tambe a 
wordo duna n’e hungador mas 
balioso cu a keda den persona 
di Claudio Bieler como maximo 
goleador. Claudio Bieler, di 
nacionalidad Argentino tambe 
a haci su mes ganador di un 
vehiculo Nissan, cual premio a 
wordo concedi dor di division di 


Nissan Latinoamerica y Caribe 
(NLAC). 

Eduardo Aranda, gerente di 
Mercadotecnia di NLAC, a bisa 
cu ‘e nan ta orguyoso di por forma 
parti di e torneo intemacional di 
clubnan, reconoci rond mundo. Y 
cu hopi entusiasmo nan ta spera 
comienzo di e di 9 edicion di 
Copa Nissan na augustus di aha 
2010 ’. 

ATCO In dia ns a gana Red Machine 



AWE nos ta presenta ta aigun e play-off final di e campeonato 
shot di e partido di baseball di di Baseball AA cu a bay entre 



* - .. 

• . »i —- —. _. * 


Red Machine y ATCO Indians. E Un foto ta di e hungador di tres careda. E dos otro 

partido aki a ser gana pa ATCO Red Machine # 4, Eldrick fotonan ta accion di aigun 

. Diikhoff kende a dal un hugada. Foto pa Anthony 

Indians cu e score di 11-3. , J , , ^ ^ J 

homerun em puh ando Carlo. 


Premio Simplemente Deporte posponi te januari 2010 


IDEFRE ta infonna cu despues 
di a evalua hunto cu despacho di 
Ministerio di Salubridad Publico 
y Deporte e poco reaccion di 
parti di federacionnan deportivo 
pa cu postulacion di atletanan 
destaca durante 2009, a yega 
n’e conclusion cu ta prudente pa 
pospone e magno evento Premio 
Simplemente Deporte y programe 


den luna di januari 2010. 

Di tur organisacion di deporte cu 
por entrega nan postulacionnan 
solamente 11 organisacion 
(30%) a duna oido n’e peticion. 
Minister di Deporte cu ta 
consciente di e nificacion di 
Premio Simplemente Deporte 
no por laga e oportunidad bay 
perdi sin cu a ricibi reaccion 


di mayoria di federacion y 
organisacion deportivo, a tuma 
e desicion pa laga e Premio 
Simplemente Deporte tuma 
lugar den luna di januari 2010 
y asina duna e federacionnan 
un oportunidad mas pa entrega 
e formularionan corespondiente 
na oficina di IDEFRE prome 
cu 18 di december 2009. tambe 


por manda postulacionnan via 
email josephine.maduro@aruba. 
gov.aw , of i essy.beukenboom@ 
aruba.gov.aw of via idefre@ 
aruba.gov.aw . 

Oficina di IDEFRE lo ta sera den 
e periodo 18 december 2009 te 
cu 4 januari 2010 y p’e motibo 
aki ta pidi tur federacion cu ainda 


no a entrega nan formularionan 
cu postulacion di nan deportista 
destaca, pa had esaki prome cu 
18 di december 2009. 

Minister di Salubridad Publico y 
Deporte lo anunciaproximamente 
e fecha exacto riba cual lo tene 
e grandioso evento Premio 
Simplemente Deporte. 


Apertura di exposicion ‘Artesania” 



MINISTER di Cultura, Mi¬ 
chelle Hooyboer-Winklaar a 
efectua e apertura oficial di e 
exposicion: Artesania, un cen¬ 
tro di arte popular y folklorico. 
Den su speech Minister a elogia 
e iniciativa di e directiva di e fun- 
dacion pa bin cu e exposicion pa 
asina publico y principalmente 
interesadonan haya un bistå di 
tur loke Artesania ta ofrece na 
workshop y diferente actividad 
pa formacion di nos artesanonan 
Ministro Winklaar a acentua e 
importancia di cultura cu tin 
tur su atencion y su apoyo. 
Principalmente pa ofrece na tur 
edad pero sigur na nos much- 
anan y hobenan oportunidad 
pa desaroya y stimula nos tal- 
entonan creativo. Ministro di 


Cultura a elogia cu a haci uso 
di material recycla pa crea arte 
folklorico masha atractivo pa 
ilustra e metanan di artesania 
Tambe e Ministro cu su delega- 
cion a bishita e museo di artesania 
undaeartecarnavalescotaexponi. 
E presidente di directiva di Fun- 


dacion Artesania a splica e sym¬ 
bolo di flor cu a wordo usa den 
e exposicion y a expresa cu e 
directiva ta aprecia masha hopi 
e interes di nos Ministro di Cul¬ 
tura pa stimula artesania y duna 
empuhe na formacion di nos 
artesanosnan. 


Uh bo pin 




Abona y ricibi bo corant preferi te na 
porta di bo cas tur mainta 

Bestial y Purina ta malcria nos bestianan atrobe 




CACHONAN lo disfruta di nan 
snacks favorito durante dianan di 
fiesta. Team di Bestial a percura 
pa para dilanti Ling and Sons pa 
desea tur amante di bestia Bon 


Pasco y na mes momento regala 
saco di Beggin Strips. Tur dono 
di cacho cu a haci nan shop¬ 
ping na Ling and Sons a keda 
babuca cu e gesto y a gradici 


tanto Purina como Bestial pa 
e bon trabao cu semper nan 
ta haci incondicionalmente pa 
trece diferente actividad pa e 
amantenan di bestia y bestianan 
por participa. Mainta trempan e 
presentadora di Bestial, Shohaira 
Barnes da Silva mes a percura pa 
tur amante di bestia cu a cumpra 
nan cuminda favorito di Purina 
haya un saco di beggin strips y 
t-shirt completamente gratis. No 
solamente amantenan di Bestial 
a haya e idea fantastico pero 
cantidad di turista a puntra si 
nan tambe por haya t-shirt como 
souvenir mirando cu Purina y 
Beggin strips ta e cuminda mas 
popular den exterior. Pa aha 



2010 Bestial conhuntamente cu 
Purina tin yen di plan pa activi¬ 
dad riba mesa, pa esnan cu kier 
keda informa por bishita www. 
bestialtv.com . Bestial ta informa 
cu dia 18 di december lo pasa 


e ultimo programa pa e aha aki 
atraves di Telearuba pa 7:30 di 
anochi. 

Na mes momento Purina y Bestial 
kier a desea tur e mascotanan di 
Aruba felis dianan di fiesta. 



Elizabeth Leest a gana e premio di HBO: Sex in the City & SETAR 



SRTA. Elizabeth Leest tin 25 aha 
di edad y kende ta un studiante 
di Aruba cu ta biba y studia pa 


Juffrouw di Engels na Corsow a 
gana e premio di HBO. 

E mes ta residencia na Corsow 


actualmente, pero su mayoman 
ta na Aruba y e ta haci uso 
di e sistema www.mas.aw 
frecuentemente pa manda 
mensahe pa su mama. 

Durante e temporada cu SETAR 
y HBO a cuminsa e campana, 
tabatin un banner di Sex and the 
City riba e website di SETAR 
y esaki a hala Jufrouw Leest su 
atencion. 

“Dimes cu mi gusta e serie “Sex 
and the City”, mi a click riba e 
'banner' y mi a tuma mi tempo 
pa lesa kico tur e campana ta 
ensera.”, asina Elizabeth Leest a 
expresa. 

E competencia pa por gana e 
premio tabata consisti di un 


wega na unda tabatin contesta 
riba pregunta referente Sex and 
the City. 

“Mi ta un “Sex and the City fan”, 
ya cu mi ta relata e serie hopi cu 
bida di mi y mi amiganan. Mi ta 
un persona cu ta gusta scirbi, mi 
a tuma mi tempo y ma pasa dor di 
tur pregunta y mi a contesta nan. 
Despues tabatin un otro wega cu 
bo mester a mencion cosnan cu 
Carry, un di e protagonistanan di 
Sex in the City ta gusta y cada bes 
bo ta colecta punto. Na final mi a 
scirbi un storia chikito y asina mi 
a participa”. 

Elizabeth Leest, tabata na 
Renaissance Mali na Corsow, ora 
cu su mama a yame pa dun’e e 
noticia cu el a gana e biahe pa 


New York. 

Diasabra ultimo, Elizabeth Leest 
a biaha pa New York. Esaki lo 
t’e prome biaha cu e ta biaha pa 
Merca apesar cu semper el a sona 
cu New York y el a spera cu un 
dia lo yega eynan y wak sneeuw. 
“Danki SETAR y HBO pa dunami 
e oportunidad unico aki. SETAR 
ta mi compana”, asina Elizabeth 
Leest a expresa yen di alegria. 

Sex and the City tabata un 
campana den luna di october 
cu HBO conhuntamento cu 
SETAR a duna tur usuario di 
HBO Package e chance pa 
participa y gana 2 pasashi pa 
New York a la Sex and the City 
Style cu instruccion riba website 
di Setar. 

Un biaha mas Fuchs Family Charity Foundation 

a haci donacion pa ana 2009 



VARIOS organisacion den nos 
comunidad manera esaki ta 
bin ta sosode desde fundacion 
Fuchs Family Charity Foundation 
a worde funda na Aruba na de¬ 
cember 1991 pa sr. Adolf Fuchs, 
q.e.p.d. Esaki ta sosede awor pa 
di 18 biaha. 

Directiva di Fuchs Family 
Charity Foundation ta worde 
forma pa: sr. Edwin Tromp, 
Presidente; sr. Angel Bermudez, 
Tesorero; sra. Yvonne Spellen, 
Secretaria; sr. Oscar Henriquez, 
y sr.Issio Gottfried, miembro. 

Tabata e deseo di defunto 
Adolf Fuchs, kende tabata un 
comerciante bon conoci na Aruba, 
pa duna algo bek n’e comunidad 
di Aruba. Cu e meta ey a lanta 


e fundacion “Fuchs Family 
Charity Foundation”, y awor 
despues di su fayecimento, su 
yiunan cu orguyo ta sigi duna nan 
aporte y yuda organisacionnan 
den nos comunidad, dunando 
tur aha donacionnan na 
diferente organisacion den nos 
comunidad. 

E aha aki su viu homber James 
Fuchs tabata presente pa gradici 
tur esnan cu a ricibi un donacion 
pa nan trabao grandi cu nan ta 
haci y desea nan hopi forsa pa sigi 
cu e labornan aki. Un total di 14 
organisacion a ricibi un donacion 
y nan ta: Asistencia Social 
Brazil, Asistencia Social Dakota, 
Asistencia Social Oranjestad, 
Asistencia Social Sta. Theresita 
di Nino Hesus, Asistencia Social 
Sta. Cruz, Ambiente Feliz, 


Ambiente Nobo, Israelitische 
Gemeenschap Beth Israel, 
Fundacion Funari, Fundacion 
Hende Muher den Dificultad, 
Meals on Wheels, Fundacion Pa 
Nos Muchanan, Pasadia Infantil 
Te Aworo y Fundacion Respeta 
Mi. A reparti total Afl. 24.000,00 

Fuchs Familiy Charity 
Foundation ta masha contento di 
por a yuda tur e organisacionnan 
menciona y alabes di e forma aki 
ta yama nan danki pa nan merito 
y labornan cu nan ta duna na 
bienestar di nos comunidad. 

Otorgamento di e checknan 
corespondiente a tuma lugar na 
restaurant Wong Sheung Wong 
Restaurant dia 10 di december 
ultimo, sigi pa un brindis chikito 
y ameno. 


NaTierra del Sol 


Rotary a recauda fondo pa 
Instancianan caritativo 


PRESIDENTE di Rotary Inter¬ 
national Club Diego Frankel a 
anuncia cuminsamento di e di 
10 torneo anual di golf di Rotary, 
un evento'sold-out'naTierra del 
Sol, diasabra ultimo. 

E tomeo a colecta fondo pa e 
fundacion local di Autismo; pa un 
proyecto di Embarazo Hubenil; 
y pa e iniciativa di Dress a Child 


cu a wordo lansa recientemente, 
den cooperacion cu otro clubnan 
di servicio, segun informacion cu 
nos a ricibi di Ravee Boolchand, 
kende a forma parti di e comision 
organisador. 

E shotgun-start di e scramble di cuater 
persona na 12:30 pm a cuminsa un 
dia excelente di golf cu a culmina 
cu un ceremonia di premiacion y 
premio cu a tuma luga pa 6:30 pm, 
compana pa un rifa atractivo cu 
un delicioso cena di barbeque cu a 


wordo prepara pa Ventanas del Mar 
restaurant. Garage Centraal a ofrece 
un Mercedes pa un hole in one, y otro 
sponsoman generoso di e comunidad 
a duna regalo pa Mas Serca di e Pin y 
Drive Mas Largo. 

E profesional principal di golf 
Oliver Reed, hunto cu profesional 
di golf Adam Williamson, a 
yama bonbini na cientibintiocho 
hungador di golf, den trintidos 
ekipo di cuater, na e ultimo tomeo 
di golf pa 2009. 

AHATA ta mira 2010 como un ana significante 
pa un direccion nobo den turismo pa Aruba 



PRESIDENT & CEO di AHATA, 
recien instala, Jim Hepple ta 
premira accionnan necesario pa 
empuha tanto e demanda como 
e entrada pa kamber (revpar) 
p'asina keda riba e curso pa recu- 
peracion den Aruba su industria 
di turismo. 

Na AHATA su di dos Asamblea 
General pa Miembro den 2009, 
teni na Westin e diabierna ultimo 
ey, e recien apunta President y 
CEO nobo a delinea strategianan 
p’e ana benidero, p’asina 
contribui na Aruba su crecemento 
turistico den un ambiente unda 
preocupacionnan economico 
ainda ta colga manera un nubia 
scur. Accionnan tuma den e 
Asamblea General tambe a inclui 
e eleccion di un Hunta Directiva 


nobo pa 2010. 

Jim Hepple a comenta cu 
reduccion di yegada di turista 
na Aruba te ainda den 2009 
tabata unicamente 4%, pero 
mas preocupante tabata e 
efecto profundo den e caida di 
e revparnan di e hotelnan, cual 
tabatamuchomasprofundoypisa. 
Cu un rebahe den revpar proyecta 
pa sigui den 2010, Hepple a 
urgi pa ‘focus’ riba esfuersonan 
pa mitiga descuentonan den 
prijsnan, mientras ta sigui pusha 
pa trece mas negoshi pa nos isla. 
E contexto den cual Aruba ta haya 
su mes aworaki a keda reitera dor 
di e orador invita, Adam Sacks, 
e fundador y gerente director 
di Oxford Economics’ Tourism 
Economics Division, kende a 
papia tocante di e economia 
mundial y trendnan den 


biahamento. 

Aunke e ta nota cu turismo den 
Caribe ta sobrepasa hopi parti di 
mundo pa loke ta prestacion, e ta 
reconoce cu hotelnan na Aruba 
ta sigui lucha pa nabega den un 
lama brutal. 

E ta mira un posibel “turn- 
around” unda indicadornan 
economico ta mustra positivo 
pa 2010 den Aruba su mercado 
prinicipal di Merca. 

Sinembargo, Presidente & 
CEO di AHATA, Jim Hepple 
ta clarifica cu no tin ningun 
garantia cu turismo di Aruba 
lo bonce bek te n’e cifranan 
cual el a gosa antes di e crisis 
economico mundial. “Nos mester 
ta hopi precabido pa reconoce e 
extensidad di e preocupacionnan 
economico global. Nos mester 
reposiciona nos esfuersonan 


consecuentemente y traha hopi 
di cerca cu e Gobiemo nobo 
p’asina e maneho cu por afecta 
turismo ta efectivo den sostene e 
inversion den producto, aumento 
di entrada pa resort y otro 
empresanan relaciona cu turismo 
y den cultiva e economia,” asina 
e ta comenta. 

Den esaki e ta reinforsa 
mantene na AHATA su mision, 
esta, “pa logra crecemento 
sostenibel pa e industria 
turistico di Aruba”, mientras 
cu ta trahando como e vocero 
di mercadeo di e sector priva 
pa Aruba su industria turistico 
como tambe e lobbyista 
pa maneho publico pa su 
miembrecia, canalisando e 
forsa colectivo di AHATA pa 
adelanto di interesnan di e 
industria na Aruba. 


Esfuersonan den ana 2010 lo 
ser guia dor di Hunta Director 
nobo di AHATA, cualnan lo ser 
oficialmente instala e febmari 
benidero y cual ta consisti di: 
Chairperson Alex Nieuwmeyer 
di Divi Resorts, First Vice-Chair 
Paul Gielen di Renaissance, 
Second Vice Chair Warren 
Stanley di De Palm Tours, 
Treasurer Javier Wolter di CMB, 
Secretario di Edgar Roelofs 
di Manchebo Beach Resort, 
Director Susan Santiago di 
Hyatt Regency Amba, Director 
Richard Roy di The Westin 
Resort, Director Louis Philippe 
di Holiday Inn Resort, Director 
Jesus Cardoso 

di Occidental Grand, Director 
Rob Smith di Radisson Amba 
Resort, Director Joe Najjar di 
La Cabana y Director Ewald 
Biemans di Bucuti/Tara Beach. 

Aruba Juniors di fiesta: 


RBTT Martins y Banco di Caribe Pirates 

campeonan di Aruba 

Oswaldo Guerra y Vladi Damus ta bira MVP 

DIABIERNA anochi a clausura 
e campeonata hubenil di bas¬ 
ketball organisa p'e Liga di Bas¬ 
ketball Arubano. Den e prome 
partido division Pasarella, Estrella 
Aruba Lions a enfrenta Aruba Ju¬ 
niors Banco di Caribe Pirates. 

Cu un victoria Banco di Caribe lo 
a titula campeon di Aruba. Esaki 
a pone cu Estrella a bin todo por 
todo pa gana y forsa un wega mas 
diasabra atardi. 

Estrella a saca Gio Geerman for 
di disabled list pa bin yuda nan 
den e gran final. Esaki a haci un 
diferencia den e prome mitar di 
wega. 

E piratanan no por a sali afo di e 
defensa di Estrella cual a haci cu 
nan ofensiva no tabata funciona 
y tabata tuma shotnan for di 
control. Faltando seconde p’e 
prome quarter termina, Estrella 
ta comete dos turnover cu Aruba 
Juniors ta probecha di nan pa haci 
e score 11-9 na fina di e prome 
quarter. 

Den di dos quarter Estrella ta sali 
fuerte unda cu tur hungador ta 
score y nan ta logra slowdown e 
starnan di Aruba Juniors, Rafeek 
y Oswaldo, na tres punto. Guia 
pa Dayle Jacobs y Michael 


Havertong, Estrella ta gana e di 
dos quarter anotando 14 punto 
pa 8 pa asina halftime bay aden 
25-17. 

E di tres quarter ta start cu 
intercambio di basket te ora cu 
Oswaldo Guerra step-up manera 
un lider. E tabata hunga defensa, 
duna asistencia y score. E ta 
marca 10 punto den e quarter riba 
su nomber. Di ey padilanti tur cos 
tabata Aruba Juniors. 

E wega ta termina cu score di 63- 
52. Rafeek Karmoeddien ta bom 
27 punto mientras cu Oswaldo 
Guerra y Juan Hemandez tabatin 
15 y 14 punto respectivamente. 
Pa Estrella Michael Havertong 
tabatin 15 y Dayle Jacobs tabatin 
12 puntos. MVP di e division 
Pasarella a bira Oswaldo Guerra 
y Rafeek Karmoeddien a bira 
e topscorer di e campeonato cu 
26.5 punto pa wega. 

E di dos wega final tabata entre 
Aruba Juniors RBTT Marlins y 
Estrella Aruba Lions den division 
di Kadet. Aruba Juniors a bin 
dicidido pa bay cu e titulo y ta 
start e wega hungando un defensa 
solido forsando Estrella pa tuma 
shotnan for di balans p’asina nan 
probecha di e rebotenan pa nan 
core fastbreaks un tras di otro. 




m 


■ lJ 




E combinacion Javier-Vladi 
tabata e killer di Estrella. Ya den 
e prome quarter RBTT Marlins ta 
tuma bentaha di 18-8. 

Den dos quarter no ta bin cambio 
den wega aunke cu Estrella 
ta aumente nan produccion. 
Halftime ta bay aden 35-21 na 
fabor di Aruba Juniors. 

Después di half Jarinho Geerman 
ta haci un intento pa corta e 
bentaha anotando 15 punto, 
combina cu 10 mas di Francis 
Pacheco nan ta gana e di don parti 
di e wega 37-35. Pero Vladimir 
Damus tababa fuerte den scoring 
diabierna anochi y ta responde cu 
20 punto pa Aruba Juniors sigura 
e victoria. Score final ta 70-58. 

Mihor anotadornan pa Aruba 
Junios tabata Vladi Damus y 
Javier Romney cu 33 y 10 punto 
respectivamente. Pa Estrella a 
sobresali Jarinho Geerman 25, 
Francis Pacheco 15 y Jordan 
Guardiola 14. Mester duna 
credito na Estrella cu aunke nan 
tin un banki chikito y ta depende 
riba 3 hungador, a sa di yega final 
di e campeonato. 

Hungador mas valioso di e 
campeonato a resulta Vladimir 


Damus, mientras cu e mihor 
anotador di e campeonato tabata 
Jarinho Geerman cu 18.8 punto 
pa wega. 

Liga di Basketball Arubano kier 
a gradici tur esnan cu a coopera 
cu e campeonato, entre nan 


e refreenan, scoreman, time 
keepers y prensa en general. Y 
un danki special na Fundacion 
Lotto pa Deporte cu su aporte 
p’e campeonato aki por tabata 
posibel. (Foto pa Anthony 
Carlo) 

Durante e di dos evento di “ATCO Holiday Yard Sale” 


Interes grandi pa embeyece cas pa fin di aha 


DEN fin di siman a tuma lu- 
gar e di dos evento di “ATCO 
Holiday Yard Sale” na e planta 
di ATCO situa na Barcadera. 
Mescos cu aigun siman pasa, 
atrobe un cantidad grandi di 
persona a sa di probecha di e 
special di 20% di descuento 
riba tur pavers di 6cm y trot- 
toir tegels. E colornan mescla y 
unico cu solamente ATCO por 
ofrece, manera ta e colornan 
"flamed" y "melonflash" a bai 
manera pan cayente! Sin laga 
afo e modelonan di pavers di 
ATCO, manera ta e "Unidecor", 
"Ping Pong", "Round Triangle", 
"3 in 1 Square", "Klinkers" y sin 
lubida e "trottoir tegels" tabata 
un hit. Cu e pavers di ATCO, 
clientenan ta embeyece nan 
cas mas ainda, drechando nan 
ambiente den cura y alaves ta 
hisa e balor di nan propiedad 
rasticamente. 

Exitoso Bazaar di Pasco na Kukwisa Basisschool 



Sony Ericsson 





DIABIERNA 11 di december 
ultimo Kukwisa Basisschool a 
tene su Bazaar di Pasco. Esaki a 
wordo organisa pa di dos biaha. 
Durante e anochi ameno aki e 
muchanan di e scol aki a bende 
varios obra di man di Pasco cu 
nan a traha na scol. 


Mayor y demas presente a gosa 
di e musica di e grupo Fortaleza 
Infantil, bao guia di Doedel 
Sofia, mientras e muchanan a 
gosa di Dino Jump, popcorn 
y cotton candy. Cabesante y 
maestro di Kukwisa Basisschool 
kier a gradici tur cu a coopera 


pa haci e bazaar di Pasco un 
exito rotundo, specialmente na 
e mayornan. 

Por aprecia e potretnan di e 
bazaar di Pasco riba e website 
di Kukwisa Basisschool: www. 
kukwisabasisschool.net. Feliz 
Pasco y Prospero Ana 2010. 


Si bo tip conduci na un articuJo exclusivo den AWEMainta 
Potret saca cu eamara of celular tambe ta participa 

Homber ta maltrata mucha cu supuestamente a 

dale cu bala di golf 


POLIS di San Nicolas a bay dia- 
domingo merdia 1.30 na un cas 
den Caya Sint Thomas, pa un 
asistencia di maltrato. N’e cas 
polis ta papia cu e muher M.E. 
naci na Aruba di 36 aha, kende 
ta bisa polis cu e homber S.C. a 
dal su yiu homber M.C. 

Tambe e ta bisa polis cu S.C. 
a dal’e cu un biga na su pia. 
Segun M.E bisa polis cu su yiu 
homber M.C. ta hunga baseball 
y un bala di golf a dal e homber 


Turista 
Mericano 
a lubida 
su adres y 
ta menasa 
polis 


DIADOMINGO madruga 
4.30 durante patruya, ta 
wordo para pa un persona 
kende ta mustra nan un turis¬ 
ta B.B. di 49 aha, naci na Es- 
tados Unidos, kende ta basta 
burachi. 

Polis a acerke y a puntra unda 
e ta keda, y el a bisa nan cu e ta 
kedando na Coco Village, pero 
e lugar eyno ta existi. 

Como cu polis a pensa cu 
ta Coconut Inn, nan a hibe 
eynan, pero e no tabata reg- 
istra eynan tampoco. Ora cu 
polis a hibe bek den auto, el a 
bira hopi agresivo y a manda 
skop den auto y tambe a cum- 
insa menasa y ofende polis. 
Mirando cu e no ta razona, 
polis a dune un cuarto gratis. 



noticia@awemainta.com 


Tel: 583-1400 
Fax:583-1444 


S.C, kende a rabia y a pensa cu 
ta M.C. a dal’e y el a dal M.C. 
Polis a papia cu tur e perso- 


nanan y a confisca tanto e bala 
di golf y tambe e biga cu el a dal 
M.E. cune. 

“Senor ta wardabo di tur malo, si, 

E ta spar bo bida. E ta warda bo entrada i salida 


for di awor te den tur etemidad.” 

Cu profundo dolor na nos curazon, pero conforme cu boluntad di 
Dios, nos ta anuncia fayecimento di: 



Josefa Narcisa Koolman Schwengle 

Mihor conoci como: “Chichi” 
na edad di 74 ana 

Na nomber di su: 

José Harry Koolman 
Femando y Clarinda Koolman-Wever 
Olivia Koolman 

Rayon y Cefrenne Koolman-Arendsz 
Brigalski Koolman 
Jill Alberts 

Lendi Dirksz y Celine 
Quilen Dirksz 
Arienne Dirksz 
Fabia (Fa) Schwengle y famia 
Agripino (Ping) Schwengle y famia 
Magdalena (Lena) Martijn-Schwengle 
y famia 

Encamacion (Kat) Schwengle 
Luisa (Wicha) Boezem-Schwengle y 
famia 

Esteban (Banchi) Schwengle y famia 
Susana (Chana) Schwengle y famia 
Adolfo (Doy) Schwengle y famia 
+ Eduardo L. (Buehi q.e.p.d.) 
Schwengle y famia 
Leonardo (Leo) Schwengle y famia 
Raul Schwengle y famia 
Lidia Schwengle 

+ Bemadina Sofia Schwengle (q.e.p.d) 
Su gran amigo di cas: Amando y Rosa Kelly 

Bisinanan stima: Carlos y Rita Dirksz 

Sobrino y sobrinanan, tanta y omonan, primo y primanan y 
demas famia: Koolman, Schwengle, Alberts, Dirksz, Wever, Croes, 
Werleman, Boezem, Martijn, Willems, Yanez, De Cuba, Geerman, 
Lopez, Gibbs, Bareno, Hermans, Solognier, Arends, Arendsz, Frank, 
Thijsen, Quandt, v/d Linden, Colina, Leanéz y Soriano 
Disculpa nos si den nos tristeza nos por a lubida un of otro famia. 

Ta invita tur famia, amigo, bisina y conociman pa asisti na acto di 
entiero cual ta tuma lugar Diamars 15 di December pa 4’or di 
atardi na misa Sagrado Curazon na Savaneta y después saliendo 
pa santana Catolico na Savaneta. For di 2 or di atardi e curpa di 
“Josefa” lo ta reposa den misa Sagrado Curazon na Savaneta . 

Nos ta lamenta ku después di entiero nos no por risibi bishita di 
condolencia na cas 


Casa: 

Yiunan: 

Nietonan: 


Bisanieta: 

Rumannan: 



Mementomorf luneral Home N.V. 

Yolanda - Leo ■ Eugcnc 
T5el^5B3J35S - Fa*i 5837711 

Cu inmenso tristeza na nos curazon, pero conforme cu boluntad di 
Dios, nos ta participa fayecimento cristian di nos: tata, welo, bisawelo, 
ruman y omo: 



Sr. Johannes Lionel Lake 

tambe conoci como: “Daddy Lake” of “Joe” 

10 december 1929 - 10 december 2009 

Na nomber di su: 

Esposa: f Aura Lake-Spencer 

yiunan: Ruby y Eric Rafael-Lake 

Glenroy y Mima Lake-Kock 
Osmar y Wini Lake-Ras 
Eric y Edwina Lake-Geerman 
f Glenda Lake 
Albert y Editha Lake-Wolter 
Ellen Lake 

Alvin y Jeanise Lake-Tromp 
Astrid y Karel Dirksz-Lake 
Gwendolyn Lake 
Lisa Dielingen y Gerald Donato 

rumannan: Edna Martin y famia 

f Parker Lake y famia na Sint Maarten 
Ruth Richardson y famia 
f Grace Peterson y famia na Sint Maarten 
Victor Lake y famia na Sint Maarten 

swa y eunanan: f Ninita de Lannoy y famia 

f Bemardo Toppenberg y famia 
Walter Spencer y famia na Corsow 
Hubert Spencer y famia na Corsow 
Melinda Cortes y famia 
Consuelo Spencer y famia na Hulanda 

nietonan: Jonathan, Jelitza, Gregory, Suhael, Jerrianne, 

Regene, Jennifer 

Joally, Albert, Brian, Roger, Rachel, Christopher, 
Ericson, Linelsa, 

Timothy, Erishka, Aimee, Robin, Nigel, Alex, 
Christopher, Angelina 

bisanietonan: Kaylee, Amira, Alysee, Ruzheina, Tahira, Alixa 

sobrino y sobrinanan, primo y primanan, comer 
y compeman, ihanan personanan hopi yega na 
cas: Janchi, Nino, Papito, Tirso y Nelson 

Nos ta pidi nos disculpa si nos por a lubida di mensiona un of otro 
persona hopi ayega na e defunto. 

famia: Lake, Spencer, Arrindell, Richardson, York, 

Mathew, Bryson, Gumbs, Ellis, Toppenberg, 
Delanoy, Cortes, Escalona, Rafael, Kock, Ras, 
Geerman, Wolter, Tromp, Dirksz, 

Holmond, Dielingen, Rincones, Cardoze, Croes 
y demas famia na Hulanda, Curacao, Bonaire, 
St.Maarten y Merca. 

Lo aprecia presencia di famia, bisina y conociman pa asisti na e acto 
di entiero cual ta tuma lugar diamars 15 di december 2009 pa 4’or 
di atardi saliendo for di Misa Fatima na Dakota pa Santana 
central na Sabana Basora. E resto mortal lo ta reposa for di 1 ’or di 
merdia den Misa Fatima na Dakota. 

Despues di entiero lamentablemente no por ricibi bishita di condolen¬ 
cia na cas. 



























AWEMainta.com I Diamars 15 di December 2009 


Local 127 


Muher ta 
duna keho 
di maltrato 
contra su ex 
amigo 


DIADOMINGO merdia ban¬ 
da di 2’or e muher C.B.L. naci 
na Colombia di 29 ana, a bay 
warda di polis na Noord hunto 
cu su amigo A.S. y kier duna 
keho contra e muher M.F. 
naci na Aruba di 30 ana cu e 
maltrate. 

Segun C.B.L. ta bisa polis cu 
na su trabao y e muher M.F. 
a atake y a ranca su cabey, 
y a morde na su man. Pero 
despues el a dicidi cu e no ta 
dune keho contra M.F., como 
cu su amigo A.S. a ataca M.F 
y a dale. 

M.F. a bin warda y ta bisa polis 
cu e muher Colombiano C.B.L. 
a atake y a admiti cu el a morde 
su man, como cu e muher a 
coy su celular y no kier a dune 
bek. 

E ta bisa cu A.S. a dal’e cu skop, 
kibra su bril y tambe a kibra 
su carson. El a entrega keho 
contra A.S. 



DANKI 
PAYAMA 

E celular aki 
ta dibo si 
bo tip 


HOTLINE 

733-8477 

Pigicel 

Spera Mas. Hanja Mas. 



SVb 

Cu tristesa Banco di Seguro Social SVb 
ta anuncia fayecimento di 

Senor Johannes Lionel Lake 

Tata di nos colega sr. Albert Lake. 
Nos ta manda nos mas sincero 
condolencia na sr. Albert Lake y Famia. 

ir. Edwin M. Jacobs 
Director 


—jky | r.—• 

Cu honda pena pero conforme cu boluntad di Dios, directiva di 
Centro di Bario y Deporte Dakota tin e tristo deber di anuncia 
fayecimento di 

Sr Johannes Lionel Lake 

Mihor conoci como “Daddy Lake” of “Joe” 

tata y abuelo di deportistanan prominente di e Bario di Dakota. 
Centro di Bario y Deporte Dakota y Comicion di Club di 100 
Dakota ta extende nan palabranan di profundo condolencia y 
forsa na henter famia Lake y demas famia. 

Acto di entiero ta tuma lugar diamars 15 di december 2009 
pa 4’or di atardi saliendo for di Misa Fatima na Dakota pa 
Santana Central na Sabana Basora. E resto mortal lo ta 
reposa for di 1’or de merdia den Misa Fatima na Dakota. 


Lopez Law 


Attorneys at Law 


StafF y personal di Lopezlaw 
ta anuncia fayecimiento di: 

Sr. Johannes Donel lake 


Na bida tata di nos colega 
Qenroy Lake 


Palabra di condolencia ta bai pa 
famia Lake y tur demas amigo y 
famia 

Qi Dios Tata Todopoderoso 
turne den su Gloria 



AD PATRES 

1 o ii e r s I b o ni < 

* ■■ RnnibtntnU 1 Tri.1 (IWj HM-2 JW 

San Xlcalai. \ i u ih* 
t-nåll: idpilm a 

With deep sympathy we announce the passing away of our beloved 
mother, sister, aunt 



Ms. Su Wai Chun 

Better known as 66 Su, Mama or Wai Chang” 
*12/06/1943 +12/12/2009 

Left to mourn are 

Husband: +Chong Yuan Kwai 

Sons: Chee Fai Chong 

Chee Leng Chong 

Chee Sing Chong & Maria Femanda Chong- 
Rodriquez & family 

Mother: Tan Yuk Lan in Hong Kong 

Brother: Leung Bui & Wai Man 

Nieces and nephews: Leung Judy 

Leung Lisa 
Leung Michael 

Linda Soo & family in Australia 
Shirly Soo & family in Australia 
Tom Soo in Australia 

Family: Helen Soo in Australia 

Jack Soo & family in Australia 

Leung Kwai Yin & family in Hong Kong 

Leung Kwai chang & family in Canada 

Soo Yiu Shien & family 

Yao Han & family in Hong Kong 

Yao Tai & family in Hong Kong 

Yui Lin Kin & family 

Leung Kin Tune & family in China 

Brother in law: Fook-on Chong & family in Curacao 

All her good good friends from Mah-Jong group and Karaoke 
group 

Friends & Relatives : Chow family, NG family, Tjing Fong TJin anf 
family, Cheung family, Cheng family, Chan family, Lee family, Lam 
family, Fan family, Ling, Lee, Rodriquez, Lansiquot, Holliger, 

Tromp, Chan, Yuen, Wong, Leung, Chong, NG, Chang, Chow, 
Cheung, Soo, Richard and Meyling & family in Curacao, Fan Suen & 
family 

All other friends, neighbors and relatives: Sony if in our bereave- 
ment we may have omitted anyone 

The funeral will take place on Tuesday, December 15, 2009, at 
4:30 p.m. at AD PATRES Funeral Home, followed by the burial 
at the Government Cemetery in Zeewijk. 

The body of the late Mama will be laid out from 2:30 a.m. at AD 
PATRES Funeral Home . 

We are sorry that after the funeral we can not accept any condolences 
at home 

WANTED 


PRIVATE PIANO TEACHER 

• 8 year old giri interested to 
learn piano. 

• Beginners lesson. 

• Once a week at our residence 

Interested piease contact 
739-1212. 



noticia@awemainta.com 


Tel: 583-1400 
Fax:583-1444 


TA BENDE 


Tereno 917 M2 
Afis. 115.000- 
Eigendom na 
Tanki Leendert 
Pa mas Inf. Jama 
Cell-593-1082 


TA BENDE 

Productonan di calidad pa 
combati: comehein, fruminga, 
purga, carpata, cacalaca, djaca, 
raton, kriki, musca, sangura, 
scorpion etc. 

KROZENDIJK Pest 

Management & Supplies N.V. 

Seroe Blanco 183 
Tel.: 583-3287/593-3307 


CLASIFICADO 


3 DIA PA 
SOLAMENTE 
25 FLORIN 

YAMA 583-14001EMAIL: AVISO@AWEMAINTA.COM 


mg NANKANG 

Unlimited Parts & 
Enterprises N.V. 

Perfbrmance 
Sport 
Tines & 
åutøParts 

TEL: 583 1001 
MORGENSTER 12 - B 




min? 

PA TUR FIESTA 
PAMUCETA 

YAMA 

5923523 / 5S3S769 


Nos Disculpa 



Mementomori Funeral Home H.V. 

Ynlsnda - ijtfO - Eugcrtc 

Tel: 5833350 - Fnx: 5837711 


” Senor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. " 
Ps. 23:1,2,3 

Cu honda pena pero conforme cu boluntad di Dios, nos ta 
anuncia fayecimento cristian di: 





Filomena Almary 

mihor conoci como: "Meme ff 
na edad di 67 ana 


Dia y ora lo wordo anuncia despues 
Adres pa condolencia: 


Noord Cura Cabay 45-C 
di 7'or pa 9’or di anochi 


*■- 

C"" r jn.ulHvrla Ptpeblo "Tl 

■■WnTri* Loar g r/ 

Guyabastraat 4, Dakota Tel: 582 4748 



AYERA riba e pagina di number di AWE- 
Mainta, pa descuido, a sali publica un serie 
di number, en especial di loteria di Santo 
Domingo, cu no a tuma lugar. Pero esaki a 
causa masha confusion serca e bendedor- 
nan di number, pasobra esnan cu a wak e 


number den AWEMainta, tanto den corant 
como riba internet, a kere cu nan a gana y 
kier of a bay reclama na premio. 
Lamentablemente esey no tabata e caso. 
Pa un eror, numbernan a keda publica, cu 
no ta cuadra. Pesey awe nos di AWEMainta 


publicamente ta pidi nos disculpa n’e 
bendedornan di number, pero tambe n’e 
cumpradornan cu a kere cu nan a gana. 
E wega di Santo Domingo lo hunga sea 
diarazon awor of sigur diadomingo awor, 
segun informacion recibi. 


Resultodo di Loteria 

jaweWI 

DIARIO 

1 LOTTO CflTOØHI ZODIAC 

IlVlqintal 

0250 


2410 

3278 

4023 


6572 Virgo 


BIG F 0 UR 

1231 


SUPER F 0 UR 

4723 


10 TT 0 Bl BIA 09-10-15-20-22 


1900 


C 0 RS 0 W 

2689 

9386 

6056 


Servicio pa Comunidad 

élefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0‘stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


| Botica na Warda 

Pabou di Brug: Dakota 
Pariba di Brug: Seroe Preto 

h Dokter na Warda 

Pabou di Brug: dr. 

Pariba di Brug: dr. 


I Otro ServicionanH 

Setar Info 118 

Digicel Info 145 

Setar 582-5151 

Elmar 52-37100 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 

BENTA Dl AVISO: 

sales@awemainta.com 

Local 129 


Muhe cu a comete diferente malversacion 

condena na castigo combina 



AP PATREB 

f \i ii e r 4 I home 


*» Hc imrl« ntriil I tWI 

UN Danki Special 

Famia Jansen kier a extende palabranan di gradicimento na tur 
esnan cu a brinda carino, atencion y sostén durante enfermedad 
y entiero di nos casa, tata stima, ruman, grandpa 



Sr. Nicolaas F. Jansen 


Mihor conoci como “Cola, Nick, Nico, Jan Jan” 


Un danki di curazon ta bai na Dr. Anaya, Dr. Tim Peterson, Dr. 
Leo de Windt, Dr. Sneek y Dr. J. Falconi. Special thanks to Dr. 
Cheung, Wit Gele Kruis, Zr. Miriam Kock, Zr. Ellie Fun y 
Wonden Poli, Zr, Francis Escalona, Zr. Tessa Mohammed, Zr. 
Magriet. 

Tambe pa e bon servicio di Ambulance y Rode Kruis y un 
danki special na tur cu ayuda di un of otro manera y haci 
oracion. 

Boso tur lo tin un lugar special den nos curazon 

Alavez nos ta invita tur famia, bisiha, amigo y conocirnan 
pa compana nos na 3 Santo Sacrificio di misa cual ta tuma 
lugar na Misa Sta. Teresita na San Nicolas: 


Diamars 15 di December 2009 pa 6:30 pm 
Diaranson 16 di December 2009 pa 5:00 am 

Boso presencia lo ta altamente aprecia 


Danki 
Famia Jansen 


HUES a condena Hilda Ada- 
mus na 12 luna di prison di 
cual 2 ta condicional y tambe 
240 ora di servicio comuni- 
tario, mientras cu Fiscal a 
exigi 18 luna di prison. 

Hues den su sentencia a bisa 
cu e ta haya legalmente proba 
intento di malversa RBTT. 
Hues no ta haya legalmente 
proba cu Adamus a falsifica 


permiso di e persona Hulan¬ 
des. Hues a bisa Adamus cu e 
no tin duda cu Adamus a haci 
esaki pero no tin e pruebanan 
convicente pa por castiga 
Adamus pa esaki. Hues a sigui 
bisa cu e ta haya legalmente 
proba cu el a malversa Dial 
Rent to Own. 

Hues a sigui bisa cu e ta haya 
legalmente proba cu Adamus 
a malversa e pareha biba na 
Aruba pa eumpra un cas na 
Seroe Colorado. Hues a bisa 
cu Adamus mes a admiti di a 
traha doeumento pa e pareha. 
Hues no ta haya proba e suma 
di 50 mil florin cu e pareha a 
demanda cu Adamus a mal¬ 
versa. Hues a bisa cu ta un 
hecho cu Adamus a haya 
placa pero no tin pruebanan 
palpable. E pareha a presenta 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Sehor ta mi wardador , mi n’ tin falta di nada: 

Den eunueu di yerba berde,e ta pone mi 

Sosega.E ta hiba mi na fuente di awa fresco,Pa Mi bolbe haya 

forsa. PSalmo 23 

Cu inmenso tristeza na nos curason,pero conforme cu boluntad 
di Dios nos ta anuncia 
cu a fayece cristianamente: 



Sr. Bertrando Thielman 

Mihor conoci como : “Papa” of “Tan” 
*06-09-1943 f12-12-2009 

Acto di entiero lo wordo anuncia despues 




IIPO Dl CAMBIO OFICIAL 

Valido pa 15 december 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.65 

1.67 

1.69 

Engelse Pond Sterling 

2.83 

2.88 

2.94 

Zwitserse Frank per CHF. 100 

172.26 

172.98 

173.78 

Ned.Ant. Guiden perANG. 100 

98.00 

100.00 biljetten 100.20 
chq./overboeking 100.00 

Japanse yen per JPY. 10.000 

199.55 

201.37 

203.39 

EuroperXEU. 100 

258.51 

260.87 

263.49 





Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


den Corte cu cifranan cuanto 
placa nan a paga pero no tin 
firma di Adamus cu ta con- 
firma esaki. 

Hues a bisa Hilda Adamus cu 
e exigencia di Fiscal di 18 luna 
di prison no ta halto. Hues a 
condena Hilda Adamus na 12 
luna di prison di cual 2 luna 
ta condicional cu un tempo di 
prueba di 3 aha. 

Ademas Hues a ordena pa Ad¬ 
amus haci 240 ora di servicio 
comunitario. Hues a rechaza e 
demanda di Dial Rent to Own 
y tambe e pareha cu a wordo 
malversa. E ta kere cu den 
un caso civil lo por bay mas 
profundo riba esaki. 

Partido RED ta felicita pueblo di Aruba cu e parke di molina di biento 


HUSTO den e dianan aki cu e Con- 
ferencia di Kopenhagen tocante 
medio ambiente ta tumando lugar, 
na Aruba ta inaugura e parke di 
molina di biento na Vader Piet. Cu 
esaki un 20% di nos energia nacio- 
nal ta keda produsi pa via di energia 
alternativa. Un logro cu hopi pais 
ta poniendo awor como meta y 
Aruba a logra esaki. Un pabien na 
henter e staf y trahadornan di WEB, 
incluyendo e ex-director di WEB, 
y un pabien grandi na e pueblo di 
Aruba. Na Kopenhagen lidernan 
di casi 200 pais ta deliberando con 
pa redusi e emission di C02 cu ta 
causa finalmente e calentamento di 
nos planeta, cu e consecuencia cu 
islanan por disparse dor cu gletch- 
ernan ta dirti den laman y e nivel 
di awa ta subi. Na Aruba a tuma e 
paso den bon direccion y partido 
RED ta spera cu lo por aumenta den 
futuro e uso di energia di biento 
y hasi Aruba menos dependiente 
posibel di petroleo. 

Partido RED ta felicita tambe pader 
Marco Arana di Peru kende a keda 
nomina dor di e prestigioso revista 
Time Maggazine como Hero of 
Environment 2009. Pader Arana 
di 47 ana di edad ta pastor di un 
parokia na Cajamarca, den e re¬ 
gion nord di Peru, y no solamente 
ta percura pa e bida spiritual di e 
catoliconan sino tambe ta lucha 
pa salba e medio ambiente. Den 
su region empresanan minero, cu 
permiso di gobierno, ta busca oro 
y plata, pero ta destrui e tera di e 
campesinonan, ta contamina nan 
riwnan, ta cumpra na prijs barata 
e tera di e campesinonan, ta hasi e 
teranan improductivo pa agricul- 
tura, etc. Pastor Arana a funda e or- 
ganizacion Grufides, pa defende e 
derecho di e campesinonan contra 
e interes di e empresanan minero. 
Manera e ta bisa: ‘problemanan 
ambiental ta bai man den man cu 
problemanan social y economico’. 
Pesei pader Arana a tuma e decision 
di funda un partido nobo: Tierra y 
Libertad. Y e meta di e partido se- 
gun pader Arana ta pa defende e in¬ 
teres di e pueblo contra e interes di 
empresanan sin escrupulo. Mesora 
pader Arana a haya enemigo, nan 
a cuminza publica rumornan falso 
tocante su bida priva, nan ta plama 
rumor pa atacha su bon nomber, 
full un campanja pa desacredita su 


persona, menaza y intimidacion. 
Tur esaki no ta kibra pader Arana: 
e ta bai ta candidato pa presidente 
di Peru denn e proximo eleccion 
na 2011. Pader Arana ta bisa cu ta 
logico cu nan ta bai purba di desa- 
credite: Tur lucha na favor di hus- 


ticia ta topa cu inhusticia’. Pa pader 
Arana un sacerdote cu ta lucha ta 
risibi menasa y critica inhusto. 

Partido RED finalmente ta desea 
pueblo di Aruba feliz dianan di 
Pasco. Laga nos uni mas den nos fa- 


mianan, reflexionando riba e pese- 
bre unda e famia santo di Maria, 
José y Hesus tabata den armonia cu 
naturaleza y medio ambiente na e 
prome Pasco di mas di dos mil ana 
pasa. Na mesun momento nos ta 
expresa nos miho deseonan pa un 


y tur den 2010, cu bendicion di nos 
Creador compana den abundancia 
cada un di nos, cu paz y felicidad 
por reina den nos hogarnan. Bon 
Pasco y un Feliz Ana Nobo. 

Directiva di RED 


s £ 


AD PATRES 

Si; marke mi ta camna door di e vayenan di e sombra di morto, lo 
mi no tin miedo pasobra, Senor ta cu mi. Salmo 23:4 

Cu honda pena pero conforme cu voluntad di Dios; y pa tur locual 
cu ela nifica pa nos, nos ta anuncia cu a fayece inesperadamente 



Victoriano Faneyte 

Mihor conoci como “Victo of Fayet” 

*08/11/1943 +12/12/2009 

Na nomber di su 

Esposa: Reineta Faneyte-Ras 

Jiunan cu semper ela stima: Virgilio Kingsale y jiunan 

Christina Kingsale, esposo Leo 
Violenes yjiu 

Gregory Kingsale y Geraldine 
Hopmans y jiunan 
Natalie Kingsale, esposo Earlyson 
Marco s y jiunan 

Nietonan y nietanan: Danilo Rasmijn, Jean Pierre Kingsale, 

Clinton Kingsale, Tessa Kingsale, Gerilaine Kingsale, G-son 
Kingsale, Brett Pearsen-Marcos, Alexander y Brandon Kingsale 


Rumannan: 


Maria y Rosendo Colina y jiunan 
Luis Faneyte y famia na Curacao 


Sobrinonan y sobrinanan, primonan y primanan 

Cunanan: Maria Ras y jiunan 

Sra. Vda. Francisca Geerman y jiunan 
Sra. Vda Catharina Ras y jiunan 

Bon amigonan: Eddy Dauo y famia 

Ramon (Huggie) Groeneveld y famia 
Fefe Koolman y famia 
Johnny Vrolijk y famia 
Femando Koolman y famia 
Betty Genser y famia 

Demas amigo y conocirnan 

Demas famianan: Faneyte, Ras, Kingsale, Marcos, Violenes, 
Rasmijn, Geerman, Gomez, Colina, Arends, Centeno, Paula, 
Quandus, Janga, Dorothal, Marchena 

Nos ta pidi nos disculpa si den e momentonan dificil aki nos por a 
lubida un of otro famia y amistades 

Acto di entiero lo tuma lugar Diaranson 16 di December 2009 
pa 3:30’or di atardi saliendo for di Ad Patres Funeral Home na 
San Nicolas pa Santana Central Sabana Basora. For di l”or pm 
nos defunto stima lo ta reposa na Ad Patres 

Adres pa condolencia: Bottomhillweg 27 





Cel 


Cumana 76 
Oranj estad, Aruba 
Tel: 588-6699 
Fax: 588-6698 
593-0857/560-1403 


“Bou di alanan di Dios mi ta sigur” 

Abo ku ta biba bou di amparo di Altisimo, ta hospedå den sombra di 
Dios Omnipotente, bisa Senor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu honda pena nos ta anuncia cu a fayece cristianamente : 



Jesus Enrique Coéllo 

*10-04-1948 flO-12-2009 
Mihor conoci como : “Chucho” of “Chu” 


Na nomber di su 
Senora: 

Yiunan: 


Filomena Coéllo 
Francisco Coéllo 
Galy y Reinaldo y yiunan 
Charina y Femando y yiunan 
Mescos cu yui: Victor y Olivia y yiunan 

Nietonan: Jean Carla-Shyndie-Jonathan-Rafael-Reiberto- 

Joshua- Edgard-Thais-Cristopher. 

Bisanieto: Jeandrey 

Mama: Carmen Marval 

Suegra: Maria Maduro 

Rumanan: Segundo Coéllo y yiunan 

Yolanda Coéllo y yiunan 
Luis Coéllo y Carmen Montiel y yiunan 
Elizabeth y Ronnie Paskel y famia 
Vera Robles de Medina y Nico v/d Berg 
Marieta y George Koolman y famia 
Ralph Robles de Medina y famia 
Jeanine Coéllo y Kedy Koolman y yiunan 
Rumanan na Colombia: Rita Coéllo y famia 

Magola Coéllo y famia 
Johana Coéllo 

Tantanan: Olivia Tromp y famia 

Omaira Marval y famia 
Emilia Suarez y famia 

Swa y cunanan, primo y primanan, comer y compernan. 
Ex-Coleganan di Rhodana Security 

Mihor amigo: Elsio Alders y famia 

Demas famia: Coéllo, Marval, Maduro, Raphaela, Comett, 

Brown, Robles de Medina, Briceno Koolman, 
Alvez, Stamper, Vrolijk, Perez, Dirksz, Fingal, Werleman, Ramos, 
Lugo, Paskel, Suarez Tromp, Albertus, Romero, Orman, Richardson, 
Arendsz, Henriquez, Gomez, Montiel, Odor, Hodge Nicolaas, Kock, 
Wever, Kelly, Jeandor, Alders 

Acto di entiero lo tuma lugar Diamars 15 December 2009, 9or pa 
llor na Aurora Funeral Home y despues saliendo pa Santana 
Sabana Basora. 

Nos ta pidi nos disculpa si den nos tristesa nos por a lubida un of 
otro famia. 

Nos no ta risibi bishita di condolencia na cas. 

Local 131 


Tania Mercera eligi como “Empleado di Ana” 


Cena di Pasco di Digicel tabata grandi e ana aki atrobe 


Klaas Westrik eligi como “Manager di Ana” 


DEN un Marriott Ballroom 
yena di empleadonan y aigun 
invitado, Digicel Aruba a tene 
su cena anual di Pasco. Esaki 
como un tradicion di tur ana, 
na unda cu gerencia ta repasa 
e ana cu e empleadonan y na 
mes momento ta gradici nan 
p’e trabao duro di henter e ana 
cu ta terminando. 

Durante e evento aki, Gerente 
General di e compania di ce- 
lular cu mas ta creciendo den 
e region Caribense, Centro 
Americano y den Oceano Paci- 
fico a elabora riba e crecemento 
di e compania y ta gradici e em¬ 
pleadonan pa e exito aki. 

Bert Scheuders a considera ana 
2009 como un ana di hopi reto 
debi e.o. n’e crisis economico cu 
ta afecta mundo henter. 

A rifa un cantidad di premio 
bao tur e trahadornan y na final 
a saca e “Empleado di Aha” cu a 
keda den persona di e dinamica 
Tania Mercera di e Departa- 
mento di Benta di Digicel. 
Separa di e Empleado di Aha, a 
saca tambe “Manager di Aha” 
cu a bay pa Klaas Westrik di 
Departamento Tecnico. Digicel 
Aruba ta scoge su Empleado di 
Aha via un forma di votamento 
di e empleadonan mes combina 
cu participacion di gerencia di 
e compania. 

Despues di disfruta di un socu- 
lento cena, e empleado y invita- 
donan a hana un bon chens pa 
los nan pianan riba ritmo di e 
agrupacion musical PRIVE. 

Filomena Diana Croes a gradua na UA 


DIABIERNE ultimo a gradua 
na Universidad di Aruba, Filom¬ 
ena Diana Croes. Esaki despues 
di a defende su tesis: “Bestuur- 
dersaansprakelijkheid in fail- 
lissement: De bewijspositie van 
de curator” cu exito. 

Den oranan di anochi el a cel- 
ebra e logro bunita aki hunto cu 
su famia y amigonan. Di banda 
di nos di AWEMainta, nos ta 
desea Diana Croes tur clase di 
exito den su carera. Di acuerdo 
cu informacion cu nos a haya, 
awor Filomena Diana Croes ta 
ideapatraha papromove. 































